Dugogodišnjim prebiranjem izvorne muzičko-folklorne građe, Dević je snimio preko 10 000 muzičkih komada i napisao preko pedeset naučnih studija i rasprava, štampanih u stručnim časopisima u zemlji i inostranstvu, vodeći se načelom da je autentična muzika simbol jednog naroda i muzički jezik, koji otkriva nepoznanice nacionalne istorije,\n- Grupa stručnjaka, zajedno sa mnom, planira da se upusti u zahtevan projekat očuvanja kosovske tradicije od rasipanja i nestanka. Inicijalna ideja je da napravimo zapise tradicionalnih, folklornih izvođenja srpskih izbeglica sa Kosova - kaže u razgovoru za Glas profesor Dragoslav Dević. Planiramo i da odemo u Leposavić, gde se iskreno nadam da ću uspeti da snimim čuveno kosovsko epsko pevanje bez gusala, koje predstavlja "regijsku specijalnost"! Ne smemo sedeti skrštenih ruku i gledati kako se tradicionalno kosovsko blago rasipa. Inicijator projekta je Fondacija "Braća Karić", a podršku će pružiti Matica srpska, Fakultet muzičkih umetnosti i Muzikološki institut.\n- Nedavno su završeni trideset i osmi po redu "Homoljski motivi", a sabor u Boljevcu je pred svojim trideset i petim izdanjem. Tradiciju su očuvali i Sabor trubača u Guči, sabori frulaša u Prislonici i Ivanjici, manifestacija "Prođoh Levač, prođoh Šumadiju". Nedavno sam saznao da organizatori "Svrljiškog sabora", posle četrdeset godina, planiraju da ga obnove.\n- Zajedno sa ostalim etnomuzikolozima i folkloristima, sugerišem izvođačima da sačuvaju autohtoni, planinski, takozvani patrijarhalni, muzički sloj koji je presudan u identifikaciji nacionalnog i tradicionalnog. NJega je lako prepoznati, između ostalog, i po dvoglasju sa oporim zvucima i neodvojivosti melodijskih izvođenja od narodnih običaja.\n- Godinama se marginalizuje narodna muzika u medijima umesto da se radi na uvođenju tradicije u opštu kulturu. Svi potezi odgovornih ljudi, međutim, govore suprotno. Radio je zauzeo jedan "čistunski" stav i prosto je neverovatno da je posle toliko godina ukinuta kultna emisija "Od bisera pesmarica", koja je bila divan spoj narodne muzike i poezije. Sasvim neopravdano, već nekoliko godina, u medijima se govori o kvalitetnoj "etno" muzici, a epitet "narodno" se bez potrebe marginalizuje.\nNedavno sam imao zadovoljstvo da kao član žirija sa akademikom Dejanom Medakovićem i profesorom Dušanom Đokovićem nagradu Fondacije "Braće Karić" za kulturu i umetnost dodelim renomiranom srpskom virtuozu na fruli - Bori Dugiću. Malo je poznato da je Dugić patentirao frulu koja može da zameni nemačku blok flautu. Trenutno sam s njim u pregovorima da njegov projekat uvrstimo u nastavu, ali je za to neophodna i finansijska podrška eminentnijih kulturnih ustanova.\n- Po ugledu na moju knjigu "Antologija srpskih i crnogorskih narodnih pesama sa melodijama", uz koju su objavljena i dva kompakt diska sa autentičnim, izvornim pevanjem i snimcima najreprezentativnijih pesama Carevca, Ksenije Cicvarić, Mare Đorđević, napravićemo reizdanje "Narodnih pesama i igara sa Kosova i Metohije". Ne verujem da će reizdanje biti objavljeno pre jula. Na kompakt diskovima će biti pesme pevača, koji su pevali još mom profesoru Milojeviću, a jednu retku pesmu iz kosovskog regiona otpevali su Danica i Janićije Karić.\nAkademija za živopis i obnavljanje Srpske pravoslavne Crkve\nPremijera "Rata svetova"\nRazvod žurka Tanje Ostojić


Vrnjačka Banja: Finansijska sredstva za projekat obezbeđena preko Kineske banke - KRUG\nVrnjačka Banja: Finansijska sredstva za projekat obezbeđena preko Kineske banke\nMogućnost za izradu 64 kilometara primarne kanalizacione mreže za sva naseljena mesta u opštini Vrnjačka Banja i za sam centar, Banja je dobila zajedno sa još devet gradova i opština u Srbiji\nRukovodstvo opštine Vrnjačka Banja organizovalo je sastanak povodom pripremnih aktivnosti projekta izgradnje primarne kanalizacione mreže i postrojenja za preradu otpadnih voda. Sastanku su prisustvovali i predstavnici JKP „Belimarkovac’’. Zadatak ovog preduzeća je izrada projektne dokumentacije, a obaveza mesnih zajednica je da upoznaju meštane sa trasom prolaska kanalizacione mreže. Mesne zajednice su, takođe, u obavezi da prikupe saglasnosti za prolazak kanalizacione mreže.\n– Izgradnja auto-puta i projekat vodosnabdevanja u Vrnjačkoj Banji, zatim projekat primarne kanalizacione mreže su kapitalni projekti u našoj opštini. Na osnovu konkursa kod Kineske banke, sada smo među deset gradova i opština u Srbiji koje su dobile mogućnost za izradu 64 kilometara primarne kanalizacione mreže za sva naseljena mesta u opštini Vrnjačka Banja i za centar Vrnjačke Banje – kaže Boban Đurović predsednik opštine Vrnjačka Banja.\nPrema njegovim rečima, prvi radovi počeće tokom narednog meseca. Đurović je apelovao na građane da projekat primarne kanalizacione mreže shvate kao jedan od prioriteta koji će trajno rešiti njihove probleme .Da bi se ovo pitanje rešilo građani treba da daju saglasnost za prolazak mreže kroz njihova imanja, dodao je na kraju Đurović.\nTags: Boban Đurović Vrnjačka Banja, izgradnja primarne kanalizacione mreže Vrnjačka Banja, kredit Kineske banke, portal Krug, Vrnjačka Banja\nTakmičenje školskih timova u kreiranju najboljih digitalnih sadržaja


“Predlogom zakona predviđene su novčane kazne za nepoštovanje te odredbe za pravna i fizička lica, kao i za preduzetnike. Novčane kazne kreću se u rasponu od 500 eura do 20.000 eura za pravno lice, od 500 eura do 6.000 eura za preduzetnike, od 30 eura do 2.000 eura za fizičko lice”, pojasnio je Jovanović.\n“Osim negativnog uticaja na životnu sredinu, plastične kese imaju i negativan uticaj na rezultate u drugim oblastima, prije svega u turizmu. Slika kesa u koritima rijeka, pored puteva nedopustiva je za Crnu Goru kao ekološku državu i prestižnu turističku destinaciju koja ugosti četiri puta više gostiju nego što ima stanovnika, a od turizma prihoduje više od 1.1 milijardu eura na godišnjem nivou”, ističe Jovanović.\n“Smatramo da će sve ove aktivnosti doprinijeti da se razmišlja o upotrebi torbi za kupovinu (takozvanih „cegera“), koji su se u nekom ranijem periodu znatno više upotrebljavali”, zaključio je Jovanović.\nJeste, kese su nam najveci problem u državi... da nije tužno bilo bi smijesno!\nKoje glupiranje a jeftina obuća ,čarape ,ambalaža,pelene itd ,itd,Oni stari poslijeratni su bili izgleda budale kad su forsirali kvalitet a ne profit ali izgleda da nam je suđeno da se udavimo u sopstvenom smeću zbog pohlepe\nAjde odlicno to ce nam smanjiti broj ubistava u drzavu i ove ce nacerat da prestanu da setaju da se moze normalno do kuce doci od njih


"Hapšenja su pritisak da Srbi prihvate Vojsku Kosova" - Naslovi.net vesti\nOn kaže da se sve radi po već poznatom scenariju, da kosovska policija hapsi, a Brisel na to ćuti. - Na žalost to je scenario koji smo videli mnogo puta, da se desi nešto strašno onda se neko izvinjava, neko ćuti, a uglavnom Srbi... »\nStefanović: Novi pritisci na Srbe da se formira vojska i da napuste KiM\nHapšenje Srba u Gnjilanu je pokušaj pritiska na Srbe da prihvate formiranje vojske na Kosovu i Metohiji, kaže ministar unutrašnjih poslova Nebojša Stefanović, i dodaje da je to i novi pritisak na Srbe da napuste južnu srpsku pokrajinu. On kaže da se sve radi po već poznatom scenariju, da kosovska... »\nStefanović: Pritisci na Srbe za formiranje vojske i da napuste KiM\nBEOGRAD: Hapšenje Srba u Gnjilanu je pokušaj pritiska na Srbe da prihvate formiranje vojske na Kosovu i Metohiji, kaže ministar unutrašnjih poslova Nebojša Stefanović i dodaje da je to i novi pritisak na Srbe da napuste južnu srpsku pokrajinu.\nOn kaže da se sve radi po već poznatom scenariju, da kosovska policija hapsi, a Brisel na to ćuti. "Na žalost to je scenario koji smo videli mnogo puta, da se desi nešto strašno onda se neko izvinjava, neko ćuti, a uglavnom Srbi... »\nNovi pritisci na Srbe da napuste Kosmet\nBEOGRAD - Hapšenje Srba u Gnjilanu je pokušaj pritiska na Srbe da prihvate formiranje vojske na Kosovu i Metohiji, kaže ministar unutrašnjih poslova Nebojša Stefanović i dodaje da je to i novi pritisak na Srbe da napuste južnu srpsku pokrajinu\nStefanović: Hapšenje Srba pritisak da se prihvati formiranje Vojske Kosova\nMinistar unutrašnjih poslova Nebojša Stefanović kazao je danas da nedavno hapšenje Srba kod Gnjilana predstavlja pritisak na srpski narod da prihvate formiranje Vojske Kosova.\nStefanović je za TV Prva ocenio da je to hapšenje pritisak na Srbe da razmišljalju da li imaju mesta da žive na Kosovu i Metohiji. "Srbi koji žive na Kosovu i Metohiji ne žele formiranje Vojske Kosova ili bilo kojih struktura... »\nMinistar unutrašnjih poslova Nebojša Stefanović kazao je danas da nedavno hapšenje Srba kod Gnjilana predstavlja pritisak na srpski narod da prihvate formiranje Vojske Kosova. Stefanović je za TV Prva ocenio da je to hapšenje pritisak na Srbe da razmišljalju da li imaju mesta da žive na Kosovu i... »\nBeograd -- Ministar unutrašnjih poslova Nebojša Stefanović kaže da nedavno hapšenje Srba kod Gnjilana predstavlja pritisak na Srbe da prihvate formiranje Vojske Kosova.


Ministarka je, gostujući u emisiji "Odmotavanje" na televiziji Vesti, primetila da je Srbija jedina zemlja koja je potpuno restrukturirala svoje pregovaračke strukture prema novoj metodologiji za pristupanje Evropskoj uniji, koja podrazumeva da su svih 35 pregovaračkih poglavlja grupisana u šest klastera, koji se otvaraju ođednom.\nOna je istakla da se zahtevalo dodatno političko vođenje, posebno u oblasti vladavine prava, gde su se u proces aktivno uključili i predsednik Aleksandar Vučić i premijerka Ana Brnabić.\n- Mi smo aktivno pristupili tome i sve definisali onako kako nova metodologija nalaže i mislim da ćemo biti spremni za klaster tri i četiri u narednom periodu- rekla je Joksimović.\nOna je najavila da bi pred kraj portugalskog predsedavanja EU, odnosno do kraja juna, trebalo da se održi Visoka politčka međuvladina konferencija.\nMinistarka je pojasnila da se po staroj metodologiji ta konferencija sazivala samo ako se otvara poglavlje, a da je po novoj njen cilj strateško vođenje dijaloga.\nVarhelji: Srbija da ubrza put EU reformi\nAko bude ocene da je bilo napretka može da se donese odluka i o otvaranju klastera, istakla je Joksimović.\nOna je izrazila uverenje da do kraja godine možemo da otvorimo jedan ili dva klastera.\nO poglavlju 35 koje se tiče odnosa sa Prištinom, a sada se nalazi u klasteru jedan, ministarka je rekla da je ono od početka bilo jedan od dodatanih političkih uslova koji prate i mere implementaciju Briselskog sporazuma.\nKako je navela, u nasem pregovaračkom okviru jasno piše da moramo da postignemo sveobuhvatni sporazum o normalizaciji odnosa i da treba doći do toga, što je stvar procesa i obaveza.\n- Nama je lako meriti puls, mi se držimo svega što smo u dobroj veri u cilju regionalne saradnje potpisali, i poštujemo obaveze koje su preduzete- rekla je Joksimović.\nOna je dodala da se to očekuje i od drugih, kojima se ne može praštati jer su manji.\nAko imate zemlju koja se izdvaja po veličini, to ni na koji način ne sme da amnestira od odgovornosti i obaveze sve druge da isto tako rade u dobroj veri za ekonomsku saradnju i diplomatiju, poručila je ministar za Evropske integracije Jadranka Joksimović.\nJoksimović: Godina razjašnjenja metodologije i ubrzanje\nIMA LI NADE ZA SRBIJU U EU Joksimović: Spremni smo za novu metodologiju proširenja unije!


G7 podržava dijalog Beograda i Prištine, protiv promjene granica | Info-ks.net\n06.05.2021 u 13:11\nMinistri spoljnih poslova zemalja članica G7 pozvali su Beograd i Prištinu da konstruktivno učestvuju u pregovorima u okviru dijaloga uz pomoć Evropske unije i da u potpunosti normalizuju odnose kroz "sveobuhvatan i pravno obavezujući sporazum koji će doprineti i regionalnoj stabilnosti", prenosi Tanjug.\nOni su u zajedničkoj izjavi na kraju samita koji je održan u Londonu od 3. do 5. maja ocjenili da "neopravdane spekulacije o promjeni granica po etničkim linijama" nije rješenje za izazove sa kojima se region suočava i da bi takve promjene predstavljale pretnju regionalnoj bezbjednosti.\n"Odlučno odbijamo svaki pokušaj podrivanja teritorijalnog integriteta Bosne i Hercegovine", navodi se u dijelu izjave posvećenom Zapadnom Balkanu.\nMinistri spoljnih poslova SAD, Velike Britanije, Francuske, Njemačke, Italije, Kanade i Japana potvrdili su zajedničku posvećenost bezbjednosti, ekonomskom oporavku i evropskoj perspektivi zemalja Zapadnog Balkana kao "ključnu investiciju za mir i stabilnost".\nPozvali su na sprovođenje unutrašnjih reformi, vladavinu prava i borbu protiv organizovanog kriminala i korupcije i podržali dalji napredak u regionalnoj saradnji, posebno kroz Zajedničko regionalno tržište, Zelenu agendu za Zapadni Balkan i Berlinski proces.\nG7dijalog Kosova i Srbijepromjena granice\nBez dogovora o agendi naredne runde dijaloga Kurti: Dali smo četiri prijedloga, tri su odbijena


Predsednik Srbije Aleksandar Vučić pozvao je danas odgovorne u bh. entitetu Republici Srpskoj da pokažu punu uzdržanost i da ne reaguju prenagljeno na Deklaraciju Stranke demokratske akcije (SDA), a kako bi se sačuvali mir i stabilnost\nBojana Stojanovic | 21.09.2019\nPredsednik Srbije Aleksandar Vučić pozvao je danas odgovorne u bh. entitetu Republici Srpskoj da pokažu punu uzdržanost i da ne reaguju prenagljeno na Deklaraciju Stranke demokratske akcije (SDA), a kako bi se sačuvali mir i stabilnost, javlja Anadolu Agency (AA).\n"Mi moramo da budemo veoma uzdržani i mi pozivamo Dodika, Cvijanović i sve naše ljude koji stoje iza mene da pokažu punu uzdržanost, da ne reaguju prenagljeno, već u skladu sa interesima RS, Srbije i Bosne i Hercegovine i da damo sve od sebe da se sačuvaju mir i stabilnost. Bilo kakav sukob značio bi krah za sve nas", kazao je Vučić na konferenciji za novinare nakon sastanka u Predsedništvu Srbije.\nVučić je pozvao "sve aktere na smirivanje tenzija i na poštovanje Dejtonskog sporazuma", u kome se poštuje dogovor tri konstitutivna naroda.\n"Jedino kako može da se menja Dejtonski sporazum je dogovorom sva tri naroda, a ne nametanjem volje jednog naroda drugim narodima i to moraju da znaju svi", dodao je.\nVučić je ocenio i da ideja u deklaraciji nije samo ideja jednog naroda," već i dela međunarodne zajednice koja nije htela to javno da podrži, ali bi volela to da vidi uz saglasnost Srba i Hrvata".\nSrpski član Predsedništva Bosne i Hercegovine Milorad Dodik "sa sigurnošću tvrdi da Deklaracija SDA nije interni dokument jedne partije, već da je reč o dokumentu usmerenom ka tome da se sruši RS i da ne bude mogućnosti da se sačuva srpski nacionalni identitet".\nKako je naveo, ta deklaracija ima podršku i "stranaca".\n"Za nas je Republika Srpska prioritet i jedina moguća republika na tom prostoru. Mi odbacujemo tu deklaraciju kao antisrpsku, antidejtonsku i antiustavnu", rekao je Dodik.\nSastanku su prisustvovali i predsednica RS Željka Cvijanović, predsednica Vlade Srbije Ana Brnabić, predsednik Vlade Republike Srpske Radovan Višković, kao i drugi predstavnici institucija RS.\nBeograd član Predsedništva BiH Milorad Dodik predsednik Srbije Aleksandar Vučić\nItalija: Od COVID-19 umrle 34.984 osobe\nTurska: Broj zaraženih na dnevnom nivou opao ispod hiljadu\nVelika Britanija: Od COVID-19 umrlo skoro 45.000 osoba\nCrna Gora: Registrovana 64 nova slučaja koronavirusa\nBeograd: Ponovo održan protest ispred Centralnog zatvora\nSrbija: Izložba u digitalnom formatu povodom obilježavanja 15. jula


Prodavali JEFTINO HLEB i "zaradili" kaznu od 100.000 dinara\nJedan od tri najveća industrijska proizvođača brašna, hleba i testenina u Srbiji, "Žito promet" iz Sente kažnjen je sa 100.000 dinara jer je na tržištu najviše prodavao jeftiniji hleb, rekao je za Tanjug direktor "Žitounije" Zdravko Šajatović.\nPotrošači nezadovoljni komunalnim uslugama u Vojvodini\nKorisnici komunalnih usluga u Novom Sadu, Subotici, Inđiji i Vršcu nisu u potpunosti zadovoljni uslugama jer ditributeri tih usluga ne vode dovoljno računa o kvalitetu i interesima potrošača, pokazala je anketa koju je sprovelo udruženje Ravnopravni potrošač.\n„Duhovi“ dobijaju plate u „Lisju“\nMeđu novozaposlenima u JKP “Lisje”, kojim upravlja Treća Srbija, radna mesta je dobilo i 40 navodnih studenata koji su, tvrde predstavnici opozicije, angažovani preko privatne firme registrovane na adresi “Informatike”.\nDobila državljanstvo s greškom u krštenici\nNOVI SAD - Tatjana Kabić (15) koja je greškom birokratije ostala bez srpskog državljanstva punu deceniju, uskoro će dobiti neophodan papir i prvi put od rođenja steći uslov za pokaznu kartu, zdravstvenu knjižicu i pasoš koji će je odvesti na željenu srednjoškolsku ekskurziju.\nJapanske kompanije zainteresovane za ulaganje u Vojvodini\nPredsednik Vlade Vojvodine Bojan Pajtić i ambasador Japana u Srbiji Masafumi Kuroki istakli su danas u Novom Sadu da su japanske kompanije zainteresovane za ulaganja u Vojvodini, pre svega u agroindustriji.\nDvojica mladića B. I. (26) iz Jabuke i M. B. (26) iz Pančeva poginuli su, dok je njihov drug D. J. iz Jabuke teško povređen u saobraćajnoj nesreći koja se dogodila u mestu Glogonj kod Pančeva.\nPokrajinska vlada Vojvodine uputila je finansijsku pomoć Lombardiji, koja je najviše pogođena epidemijom virusa korona, i njenim zdravstvenim radnicima u iznosu od 25.000 evra.\nZA BOLJU PRIVREDNU SARADNJU Predsednik Mirović primio ambasadora Tunisa\nPredsednik Pokrajinske vlade Igor Mirović primio je danas ambasadora Republike Tunis Sejf-Alaha Redzeba, sa kojim je razgovarao o proširivanju i intenziviranju saradnje, sa akcentom na privredi.\nNEMILOSRDNO Gazda ga naterao da vozi 920 kilometara posle moždanog udara\nSava Filipov, vozač kamiona, kaže da je tokom vožnje pretrpeo šlog, a da mu vlasnik firme u Rumuniju nije poslao zamenu.


Program – Građanska platforma\nProgram “Srbija za svakoga – 21 tačka za 21. vek” zasniva se na pet osnovnih principa:\nI SLOBODNI I DOSTOJANSTVENI GRAĐANI\nII EFIKASNA, ODGOVORNA, PRAVEDNA I DEMOKRATSKA DRŽAVA\nIII RAZVIJENA I MODERNA TRŽIŠNA PRIVREDA\nIV OČUVANA ŽIVOTNA SREDINA\nV EVROPSKA I POŠTOVANA SRBIJA\nU narednom periodu upoznaćemo vas sa detaljnijim politikama i merama koje predlažemo za pojedinačne oblasti.\nSRBIJA ZA SVAKOGA – 21 TAČKA ZA 21. VEK\n1. Pristojan život od svog rada\nDa bi građani Srbije živeli pristojno od svog rada potrebne su promene kako na tržištu rada i u privredi, tako i u oblasti radnog prava. Potrebno je bolje regulisati radne odnose i prava radnika kako bi se sprečile dosadašnje zloupotrebe i ujedno bolje zaštitilo dostojanstvo i prava zaposlenih. Neophodno je istovremeno smanjiti opterećenja na privatni sektor što bi podstaklo otvaranje novih radnih mesta, kao i postepeno povećavati minimalnu zaradu što bi, uz druge mere, trebalo da dovede do smanjivanja crne i sive zone. Suštinski je bitno smanjiti nepotizam i partijsko zapošljavanje i omogućiti da kvalitet i stručnost budu glavna merila za zapošljavanje i napredovanje u poslu. Podržaćemo sprovođenje programa koji će mladima pomoći kako u pronalaženju prvog posla, tako i da postanu preduzetnici. Sistem obrazovanja treba reformisati na način da učenicima obezbedi sticanje upotrebljivog znanja, koje će im omogućiti da budu konkurentni na tržištu rada. Neophodno je i stvarati društvenu klimu u kojoj se promovišu i vrednuju znanje i stručnost.\n2. Sigurna porodica\nSrbija je zemlja sa jednom od najnižih stopa prirodnog priraštaja u Evropi, a ujedno u vrhu po prosečnoj starosti stanovništva. Osnovni razlog za to je osećanje lične i porodične nesigurnosti, nezaposlenost, nedostatak mogućnosti za lični razvoj i odgovarajućih socijalnih programa i podsticaja za mlade. Zato se zalažemo za suštinsku pomoć mladim ljudima u njihovim naporima da osnuju porodice i podižu i obrazuju decu. Da bi se ovaj cilj ostvario, neophodno je da se sprovedu složene i dobro osmišljene politike koje će omogućiti da se usklade profesionalne sa roditeljskim obavezama. Ovo je moguće ostvariti raznim vidovima podrške i smanjenjem opterećenja i troškova za porodice od rođenja dece, do njihovog odrastanja i školovanja.\n3. Zaštićene slobode, prava i dostojanstvo svakog građanina\nDostojanstvo i sloboda svakog pojedinca temelj su zdravog društva, koje pruža mogućnosti za razvoj i napredak svih građana. Verujemo u sposobnost i talentovanost naših ljudi, koji će doći do punog izražaja tek kada se promeni postojeći poremećeni sistem vrednosti, koji karakterišu partokratija i negativna selekcija na svim nivoima, i u svim oblastima. Zato se zalažemo za organizovanje države po meri potreba građana, države koja će podsticati ostvarivanje ličnih potencijala, kao i štititi i negovati različitosti, slobodu mišljenja i lični integritet. Zalagaćemo se za društvo u kome će se negovati sloboda mišljenja i kritičke svesti, a boriti protiv autokratske i poslušničke političke kulture, populizma, cenzure i autocenzure. Uvek ćemo stati u odbranu individualnih neotuđivih prava bez obzira na poreklo, verovanja i ubeđenja, rod ili seksualnu orijentaciju, kao i u odbranu prava nacionalnih i drugih manjina.\n4. Garantovani sloboda izražavanja i podrška najvišim novinarskim standardima\nSloboda izražavanja ali i odgovornost za izgovorenu javnu reč, kao i tolerancija prema različitim mišljenjima, temelj su javnog života u otvorenim i civilizovanim društvima. Od dolaska na vlast Srpske napredne stranke 2012. godine, stanje u ovoj oblasti se neprestano pogoršava, što redovno potvrđuju i izveštaji renomiranih međunarodnih organizacija. Loše stanje u medijima utiče ne samo na urušavanje sloboda i građanskog društva u zemlji već dodatno narušava i međunarodni ugled zemlje. Zato je ovaj negativni trend neophodno što pre promeniti, stvaranjem mehanizama koji će garantovati slobodu izražavanja i razvoj profesionalnog i objektivnog novinarstva – kao preduslova za podizanje nivoa informisanosti i kritičke svesti kod građana.\n5. Preduzetništvo i inovativnost kao motor napretka\nPokretačka snaga napretka su preduzetništvo, inovativnost i sposobnosti koju poseduju građani Srbije. Većina građana prirodno želi da razvija svoje potencijale i obezbedi sebi i svojim porodicama pristojan život u svojoj zemlji, a ne u inostranstvu. Zato ćemo uklanjati prepreke koje stoje na putu razvoja preduzetništva i brinuti da preduzimljivim građanima niko ne oduzima priliku za uspeh. Smanjićemo birokratska i pravna ograničenja i uvesti mehanizme koji jačaju mala i srednja preduzeća, uključujući porodična.\nSrbija ne sme da postane zemlja u kojoj postoje mogućnosti isključivo za zapošljavanje jeftine radne snage. U savremenom svetu bogatstvo i napredak dolaze kao rezultat ulaganja u inovacije, znanje i ostvarivanje dobrih ideja. Brojni državljani Srbije koji su izuzetno uspešni u inostranstvu pokazuju da bi uspeh bio moguć i u Srbiji, kada bi postojali uslovi da kreativni i preduzimljiviljudi razvijaju ideje i realizuju projekte u privredi, nauci, i ostalim oblastima.\nStvaranje zdravog privrednog okvira nije moguće bez pravne sigurnosti koja, pre svega, podrazumeva poštovanje prava na svojinu, pod uslovom da je ta svojina zakonito stečena. Preduslov za to je sprovođenje dve važne mere: okončanje procesa povraćaja oduzete imovine, kao i ispitivanje porekla imovine. Pravna sigurnost, odnosno predvidivo i stabilno privredno okruženje, najbolji su magnet za pouzdane i respektabilne investitore, za razliku od sadašnje politike neselektivnih subvencija stranim firmama koje često stvaraju nelojalnu konkurenciju u odnosu na domaće preduzetnike.\n6. Efikasna, odgovorna, profesionalna i depolitizovana država\nDržava i državna administracija su loše organizovane. Kvalitet usluga koje pruža država mora znatno da se unapredi. Uvešćemo princip dobre vladavine sa ciljem efikasnijeg upravljanja državom za isti trošak. Uvešćemo istinsku i efikasnu elektronsku upravu, kao i jasne propise o individualnoj odgovornosti državnih službenika i funkcionera.\nGrađani Srbije imaju pravo na dobro organizovanu, savesnu i efikasnu javnu upravu koja će nepristrasno da rešava naše probleme. Obezbedićemo da administracija radi u okviru i na osnovu zakona, da procedure budu jasne i jednostavne, kao i da svi građani imaju jednak tretman u rešavanju njihovih potreba i problema. Građanin mora da ima prioritet u odnosu na državnog službenika i u rešavanju sporova sa administracijom.\nBrinućemo o visokim meritornim standardima i političkoj nezavisnosti javne administracije. Ograničićemo uticaj političkih stranaka na zapošljavanje u državnim službama i javnim preduzećima, klijentelizam i nepotizam. Posao u državnoj upravi dobijaće se isključivo putem konkursa i kompetentnosti, a ne pripadnosti partiji ili političkim i drugim interesima. Zakonska odgovornost državnih službenika u slučaju kršenja prava građana i zloupotrebe ovlašćenja biće pooštrena, kao i nadzor nad njihovim radom.\n7. Profesionalno i nezavisno sudstvo i tužilaštvo\nEfikasan i nezavisan pravosudni sistem je garant prava i sloboda građana, osnov pravne države i preduslov ekonomske stabilnosti i razvoja društva. Pravda i zakon ne smeju da se sprovode selektivno, a pravosuđe mora da se očisti od korupcije, nesavesnog rada i zloupotreba. Zato ćemo insistirati na reformi pravosudnog sistema u skladu sa najboljim standardima demokratskih država, sa ciljem da pravosuđe radi u interesu pravde i građana. Reforma pravosuđa treba da podrazumeva i stvaranje uslova za izbor nosilaca pravosudnih funkcija u skladu sa nepristrasnim meritornim standardima.\nObezbedićemo ustavom garantovanu nezavisnost pravosuđa od politike, a građanima ustavno pravo na nepristrasan tretman pred zakonom i pristup pravdi. U okviru principa podele vlasti uvešće se i efikasan demokratski nadzor nad radom pravosudnih organa.\n8. Iskorenjivanje sistemske korupcije\nSistemska korupcija decenijama je jedan od naozbiljnijih problema Srbije koji urušava institucije, usporava privredni rast, izaziva nestabilnost, i značajno utiče na loše životne uslove i nizak standard građana. Od dolaska vladajućeg režima na vlast, institucije su podređene privatnim i partijskim interesima, a društvo je ogrezlo u endemsku korupciju, čiji je generator upravo vrh države. Sprovođenje politike nulte tolerancije prema korupciji preduslov je za ekonomski razvoj i oporavak čitavog društva, što podrazumeva doslednu i beskompromisnu borbu protiv sistemske korupcije, ali i sveprisutne društvene tolerancije na korupciju. U tom cilju neophodno je pooštriti kaznenu politiku za dela u vezi sa korupcijom, jačati integritet javnih službenika i institucija, unaprediti rad nezavisnih kontrolnih tela, povećati kontrolu nad trošenjem javnih sredstava i subvencija, kao i sprečiti zloupotrebe javnih fondova u partijske i političke svrhe. Borba protiv favorizovanja privatnih interesa na štetu javnog od strane vlasti, kao i sprečavanje sprege organizovanog kriminala i države, dodatni su preduslovi za ozdravljenje privrede i društva. Da bi došlo do potpunog ozdravljenja društva potrebno je, takođe, sprovesti istinsku, temeljnu lustraciju, koja će za posledicu imati zabranu obavljanja javnih funkcija svih koji su zloupotrebili svoja ovlašćenja i kršili ljudska prava.\n9. Reforma sistema bezbednosti\nZalažemo se za modernizaciju i reformu sistema odbrane i bezbednosti. Kako bi se osiguralo da ovi sistemi budu u potpunosti u službi zaštite ustavnog poretka i bezbednosti građana, neophodno je da se raskine sa dosadašnjom praksom po kojoj je sistem bezbednosti prevashodno služio interesu političkih klika i pojedinaca na vlasti, kao i povezanost službi bezbednosti i policije sa organizovanim kriminalom. Neophodna je izmena propisa u cilju uspostavljanja bolje demokratske institucionalne kontrole i zakonitosti rada službi bezbednosti i policije. Tehnološka modernizacija, dalja profesionalizacija i depolitizacija kadrova je od najveće važnosti, a veća transparentnost u radu službi bezbednosti, otvaranje tajnih dosijea i sprečavanje političke zloupotrebe sistema bezbednosti su prvi koraci.\n10. Protiv investitorskog urbanizma\nImajući u vidu razmere negativnih posledica koje izaziva, kao što su urušavanje osnovnih funkcija gradova, narušavanje kvaliteta života, zdravlja ljudi i biodiverziteta, kao i prisilne migracije lokalnog stanovništva, potrebno je posebnu pažnju posvetiti sveobuhvatnoj borbi protiv investitorskog urbanizma, divlje gradnje i fantomskih projekata, od kojih korist imaju samo privilegovani pojedinci bliski vlasti. U ovoj borbi rukovodimo se motom čuvenog danskog arhitekte Jana Gehla: “Prvo život, zatim prostor, a tek onda zgrade”.\n11. Jača lokalna samouprava\nGradonačelnici i predsednici opština, kao i skupštine lokalnih samouprava, trebalo bi da donose najvažnije odluke koje se tiču svakodnevnog života građana. Zato se zalažemo za jačanje lokalne samouprave, u skladu sa principom tri S: samouprava, samostalnost i samofinansiranje. Lokalne vlasti trebalo bi da dobiju veću nezavisnost i mogućnosti za finansiranje funkcija koje na njih prenosi država. Lokalne samouprave bi, istovremeno, morale da budu i znatno transparentnije. Zato ćemo povećati učešće građana u donošenju važnih odluka, jer oni najbolje znaju šta treba unaprediti u njihovom neposrednom okruženju.\nVerujemo u sposobnost i odgovornost lokalnih zajednica. Osnažićemo kapacitet lokalnih samouprava, kako bi stvorili uslove za istinski domaćinsko upravljanje gradovima i opštinama prema potrebama lokalnog stanovništva. Lokalne samouprave bi trebalo da dobiju pravo da realizuju javna ovlašćenja koja nisu dodeljena drugim nivoima vlasti, čak iako to nije jasno definisano u propisima.\n12. Kvalitetno obrazovanje i nauka kao preduslov napretka\nSvako dete u Srbiji trebalo bi da ima jednake šanse za uspeh u životu. Uspešno je samo ono društvo koje u potpunosti razvija i koristi potencijal većine svojih građana. Kada država zakaže u ovoj ulozi, produbljuju se društvene nejednakosti i nepravda. Zato je kvalitet obrazovanja od strateškog značaja za razvoj jednog društva.\nKvalitet obrazovanja u Srbiji, nažalost, konstantno opada, a znanje gubi na značaju. Loša organizacija, naročito osnovnog i srednjeg obrazovanja, onemogućava iskorišćavanje potencijala učenika. Obrazovni program treba da bude osmišljen na način koji učenicima pruža primenjivo znanje, razvija sposobnost kritičkog razmišljanja i sposobnost snalaženja u uslovima savremenog tržišta. Unapredićemo kriterijume i metodologiju izvođenja nastave u cilju podsticanja kreativnosti i inicijative učenika.\nStvaraćemo uslove da svako dete, nezavisno od porekla i socijalnog statusa roditelja, dobije priliku da razvija svoj talenat i stekne kvalitetno znanje. Promovisaćemo znanje kao preduslov za uspeh u životu. Podržavaćemo podizanje kvaliteta nastave kako državnih, tako i privatnih škola, kao i unaprediti pristup predškolskim ustanovama.\nKada je reč o visokom obrazovanju, ono je neretko odvojeno od potreba na tržištu. Niska primanja mladih naučnika i nemogućnost da budu uključeni u istraživačke projekte, primorava veliki broj njih da odu u inostranstvo, ili da se zaposle u oblastima za koje se nisu školovali. Kako bi to promenili i omogućili da naučnici razvijaju i patentiraju pronalaske u Srbiji i neophodna su veća ulaganja države za razvoj nauke i istraživanja. Potrebno je, stoga, povećati udeo izdataka za istraživanje i razvoj, tako da u roku od nekoliko godina dosegne 2% BDP, kao i pokrenuti mehanizme koji će postepeno povećavati udeo privatnih investicija u izdacima za istraživanje i razvoj.\n13. Zaštita najugroženijih slojeva stanovništva i pojedinaca\nU Srbiji veliki broj ljudi živi u nemaštini, sa prihodima koji nisu dovoljni ni za minimalnu potrošačku korpu. Siromaštvo i velike socijalne nejednakosti jedan su od glavnih uzroka društvenih tenzija i nestabilnosti. Savremene države brinu o građanima racionalno i odgovorno. U Srbiji je sistem socijalne pomoći neefikasan jer nije prilagođen okolnostima u kojoj se nalaze osobe ili porodice. Tek kada sistem socijalne zaštite bude prilagođen njihovim potrebama postaće stvaran, a ne fiktivan način za smanjivanje socijalnih razlika.\nSačinićemo dugoročnu strategiju socijalne pomoći i brige o građanima Srbije kojima je ta pomoć potrebna. Sistem će biti manje birokratizovan, transparentniji, digitalizovan, uz jasna pravila za dobijanje različitih vrsta pomoći.\nSistem socijalne pomoći zasnivaće se na prepoznavanju pojedinačnih potreba svake osobe ili porodice, i prilagođavanju pomoći svakoj konkretnoj situaciji.\n14. Kvalitetno zdravstvo za sve\nDosadašnje vlasti nisu pokazivale volju da suštinski unaprede sistem zdravstvene zaštite i nisu pridavale dovoljan značaj javnom zdravlju građana Srbije. Na izdvajanja za zdravstvo nije se gledalo kao na investiciju, već kao na opterećenje za budžet. Preventivi kao najboljem načinu da se sačuva zdravlje građana se gotovo uopšte nije pridavao značaj. Posledica toga je loše zdravstveno stanje stanovništva i nepotreban gubitak ljudskih života. Zdravstveni sektor je teško pogođen korupcijom i lošim upravljanjem, što se odražava na loš kvalitet zdravstvenih usluga koje se pružaju građanima. To za posledicu ima nedostatak poverenja građana u sistem javnog zdravstva, što je posebno došlo do izražaja tokom pandemije KOVID-19.\nGrađani Srbije ne mogu više da čekaju na završetak neefikasnih reformi zdravstvenog sistema koji se finansira iz njihovih sredstava. Cilj reformi zdravstvenog sistema mora da bude da se građanima obezbedi kvalitetan i dugovečan život zahvaljujući boljoj dijagnostici i profilaktici. Jedan od glavnih mehanizama prevencije i zdravstvene zaštite koji ćemo primeniti jeste uvođenje porodičnih lekara.\n15. Zdrava životna sredina i briga za javno zdravlje\nKvalitet života ne zavisi samo od toga koliko zarađujemo. Kvalitetan život podrazumeva, pre svega, dobro organizovano, čisto i zdravo okruženje, pristup kulturnim dobrima, kao i razvijenu komunalnu, digitalnu i drugu infrastrukturu i funkcionalan javni prevoz. Poražavajuće statistike svrstavaju stanovništvo Srbije, gotovo bez izuzetka, u sam vrh zdravstveno najugroženijih nacija u Evropi, kada je reč o najtežim oboljenjima. Mnoge od tih bolesti i tegoba direktno su uzrokovane zagađenom životnom sredinom i lošim kvalitetom hrane, vazduha i vode. Građani Srbije treba da žive u okruženju koje je čisto, uređeno i zdravo, i u kojem će kvalitet života biti prioritet državnih politika. Stoga se zalažemo za efikasnu zaštitu životne sredine i racionalno korišćenje prirodnih resursa, u skladu sa principima održivog razvoja i cirkularne ekonomije. Vodićemo računa o dugoročnim uticajima razvoja na životnu sredinu i zdravlje ljudi. Uporedo sa uvođenjem savremenih rešenja i tehnologija, suprotstavićemo se svim zloupotrebama prirodnih resursa i ugrožavanju životnog prostora građana.\n16. Sigurna i jeftina energija\nEnergetska bezbednost je jedan od preduslova i najvećih izazova za životni standard građana, razvoj privrede i stabilnost čitave zemlje. Kako bi Srbija očuvala suverenitet i sprečila uticaje na unutrašnju politiku, neophodno je da se obezbedi siguran i diversifikovan pristup izvorima energije. Pouzdano snabdevanje energentima, po cenama povoljnim za građane Srbije, treba da bude rezultat dobre energetske politike. U cilju održivog razvoja, naša privreda mora da prati promene i svetske trendove u korišćenju novih i obnovljivih izvora energije, kao i korišćenju novih tehnologija proizvodnje koje ne narušavaju životnu sredinu.\n17. Sistemska podrška kulturi\nRazvoju kulture pridaje se veliki značaj u civilizovanim i slobodnim društvima. Kultura predstavlja istinsko bogatstvo jedne zajednice i u velikoj meri utiče na kvalitet života i blagostanje građana. Građani Srbije imaju sklonost ka kreativnom izražavanju, a vodeći predstavnici srpske kulture su izražajni i prepoznatljivi. Stvaranje uslova za razvoj kulture, kao i briga za kulturnu baštinu, mora da postane jedan od prioriteta države. Razvoj kulture doprineće slobodnoj atmosferi u društvu, nezavisnom duhu građana, i osećaju zajedništva.\nKultura mora da postane jedan od razvojnih prioriteta države, a ne da se na nju gleda kao na trošak. Kultura oslobađa kreativnu energiju i doprinosi izgradnji slobodnog i zdravog društva.\nJačaćemo nezavisnost kulture i kulturnih stvaralaca, uključujući i materijalnu nezavisnost, kako bi se suprotstavili sistematskom degradiranju i komercijalizaciji kulture. Kultura ne sme da bude predmet cenzure, kao ni instrument za političku i ideološku borbu. Kulturna politika biće formulisana u saradnji sa najistaknutijim predstavnicima stvaralačkih krugova.\n18. Snažna poljoprivreda\nPoljoprivreda je jedna od najvažnijih privrednih grana za svaku državu. Zalažemo se da se poljoprivreda tretira kao jedan od strateških prioriteta razvoja domaće privrede. U sve nestabilnijoj situaciji u svetu ulaganje u razvoj poljoprivrede je neophodno za samostalnost i bezbednost zemlje.\nSavremena poljoprivreda zahteva ulaganje u nove tehnologije u svrhu samoodrživosti poljoprivrednih proizvođača. Građani Srbije koji žive na selu ne smeju da budu tretirani kao građani drugog reda. Pokrenućemo sveobuhvatan program razvoja sela, koji će podrazumevati ulaganje u poljoprivredni sektor i povećanje kvaliteta života u seoskim područjima, uključujući poboljšanje infrastrukture i pomoć u modernizaciji poljoprivrednih gazdinstava.\n19. Veća lična i imovinska sigurnost\nLična i imovinska sigurnost su temeljna ljudska prava koja se u Srbiji sve češće krše od strane institucija države i nemaju adekvatnu sistemsku zaštitu. Sve je više primera ugrožavanja privatnosti građana i to, pre svega, nezakonitim prikupljanjem i zloupotrebama podataka o ličnosti. Primer toga je nezakonito instaliranje na javnom prostoru na stotine nadzornih kamera koje imaju mogućnost identifikovanja građana na osnovu prepoznavanja lica. Sve većim zadiranjem u privatni život građana krupnim koracima se korača ka kontrolisanom društvu, u kojem se neprihvatljivo sužava prostor slobode i prava građana.\nPrivatna svojina, kao jedno od osnovnih vrednosti slobodnih i demokratskih društava, takođe je sve češće ugrožena od strane pojedinaca i organizacija koje su u sprezi sa vlašću. Istovremeno, pravosudni organi ne pružaju efikasnu zaštitu privatne svojine građana, u uslovima bezakonja i pravnog nasilja. Zato je neophodno suprotstaviti se takvom trendu i obezbediti garancije za ličnu i imovinsku sigurnost, uz poštovanje privatnosti građana.\n20. Bolja pripremljenost za krizne situacije\nKrize izazvane prirodnim i ostalim nepogodama i nesrećama predstavljaju sve ozbiljnije bezbednosne izazove i pretnje u savremenom svetu. Zato je država dužna da bude spremna za krizne situacije, kao što su prirodne nepogode ili veliki zdravstveni izazovi, poput pandemija. Kao što su pokazala skorašnja iskustva sa poplavama i pandemijom KOVID-19, neophodno je da se osnaži sistem prevencije, odgovora na krize i otklanjanja njihovih posledica. Taj sistem bi trebalo osnažiti kroz ulaganje u preventivne mere, razmenu iskustava, zajedničke obuke i intenzivniiju regionalnu i međunarodnu saradnju. Neophodno je ulaganje u savremenu opremu i kapacitete službi za reagovanje u kriznim situacijama. Potrebno je unaprediti procedure i pripremljenost stanovništva za reagovanje u vanrednim situcijama kroz odgovarajuću edukaciju.\n21. Pouzdan partner Evropi i svetu\nMeđunarodna pozicija Srbije je ključna za njen razvoj, bezbednost, kao i političke i ekonomske interese. Potrebno je uložiti ozbiljne napore na izgradnji ugleda i dobre reputacije Srbije u svetu, u velikoj meri narušenih nedoslednom i nekompetentnom spoljnom politikom koju vodi vladajući režim. Da bi se unapredio međunarodni položaj i uticaj Srbije neophodno je da se jasnije odrede strateški prioriteti spoljne politike, kao i da se unapredi selekcija kadrova za diplomatsku službu prema profesionalnim merilima. Zalažemo se da Srbija ima konstruktivniju ulogu u regionu, Evropi i svetu, kao i da učestvuje u svim važnim međunarodnim procesima i razvoju zajedničke evropske budućnosti. Srbija mora da postane predvidljiv i pouzdan partner, pre svega tako što će iskreno i brže nastaviti proces evrointegracija, i u većoj meri usklađivati svoju spoljnu politiku sa spoljnom politikom EU.


Javni poziv nevladinim organizacijama za predlaganje predstavnika/predstavnica za članove/članice – OGP\nJavni poziv nevladinim organizacijama za predlaganje predstavnika/predstavnica za članove/članice\nNa osnovu člana 5 Odluke o obrazovanju i sastavu Operativnog tima Partnerstva za otvorenu upravu (“Službeni list CG”, broj 41/18), a u skladu sa članom 9 Stav 1 Uredbe o načinu i postupku ostvarivanja saradnje organa državne uprave i nevladinih organizacija („Službeni list CG“, broj 7/2012), Ministarstvo javne uprave, upućuje\n5 (pet) predstavnika/predstavnica za članove/članice\nOperativnog tima Partnerstva za otvorenu upravu\nVlada Crne Gore donijela je Odluku o obrazovanju i sastavu Operativnog tima Partnerstva za otvorenu upravu (“Službeni list CG”, broj 41/18), kojom je Ministarstvo javne uprave ovlašćeno da sprovede postupak predlaganja kandidata za članove Operativnog tima iz reda nevladinih organizacija u skladu sa Uredbom o načinu i postupku ostvarivanja saradnje organa državne uprave i nevladinih organizacija.\nU skladu sa alinejom 7 stav 3 člana 4 Odluke o obrazovanju i sastavu Operativnog tima Partnerstva za otvorenu upravu i pet priroriteta koje Partnerstvo za otvorenu upravu smatra velikim izazovima, pravo predlaganja kandidata za članstvo u Operativnom timu imaju nevladine organizacije čija su područja djelovanja:\n• Poboljšanje javnih usluga,\n• Povećanje javnog integriteta,\n• Efikasnije upravljanje javnim resursima,\n• Uspostavljanje sigurnijih zajednica i\n• Povećanje odgovornosti kompanija.\nZadaci Operativnog tima definisani članom 8 Odluke su:\n• priprema akcionih planova u skladu sa principima Partnerstva za otvorenu upravu;\n• praćenje sprovođenja mjera iz akcionih planova;\n• aktivnosti na unaprjeđivanju saradnje između javnog i civilnog sektora i većem uključivanju građana u kreiranje javne politike.\nZa svako područje djelovanja imenuje se po jedan član.\nNevladina organizacija može predložiti samo jednog kandidata za članstvo u Operativnom timu i to samo za jednu oblast.\nZa člana/članicu Operativnog tima, nevladina organizacija može predložiti kandidata/kandidatkinju ako:\n• je nevladina organizacija prije objavljivanja Javnog poziva upisana u Registar nevladinih organizacija;\n• u aktu o osnivanju i statutu ima utvrđene djelatnosti i ciljeve u oblastima koje su u vezi sa pet prioriteta Partnerstva za otvorenu upravu: (1) Poboljšanje javnih usluga, (2) Povećanje javnog integriteta, (3) Efikasnije upravljanje javnim resursima, (4) Uspostavljanje sigurnijih zajednica i (5) Povećanje odgovornosti kompanija;\n• je u prethodnoj godini realizovala najmanje jedan projekat ili aktivnost u vezi sa zadatkom Operativnog tima i prioritetima Partnerstva za otvorenu upravu;\n• je predala poreskom organu prijavu za prethodnu fiskalnu godinu (bilans stanja i bilans uspjeha); i\n• više od polovine članova/članica organa upravljanja nevladine organizacije nijesu članovi/članicece organa političkih partija, javni funkcioneri/funkcionerke, rukovodeća lica ili državni službenici/službenice ili namještenici/namještenice.\nKandidat/kandidatkinja nevladine organizacije za člana/cu Operativnog tima može biti lice koje:\n• je crnogorski državljanin/državljanka, sa prebivalištem u Crnoj Gori;\n• posjeduje iskustvo u vezi sa zadatkom Operativnog tima i prioritetima Partnerstva za otvorenu upravu i\n• nije član/članica organa političke partije, javni funkcioner/funkcionerka, državni službenik/službenica ili namještenik/namještenica.\n• kopije akta o osnivanju i statuta\n• pregled realizovanih projekata i aktivnosti u prethodnoj godini u vezi sa zadatkom Operativnog tima i prioritetima Partnerstva za otvorenu upravu;\n• izjavu lica ovlašćenog za zastupanje i predstavljanje nevladine organizacije o tome da više od polovine članova/članica organa upravljanja nevladine organizacije nijesu članovi/članice organa političkih partija, javni funkcioneri/funkcionerke, rukovodeća lica ili državni službenici/službenice ili namještenici/namještenice.\n• fotokopiju lične karte ili drugog dokumenta na osnovu kojeg se utvrđuje identitet kandidata/kandidatkinje za člana/članicu Operativnog tima;\n• biografiju kandidata/kandidatkinje, sa podacima o iskustvu u vezi sa zadatkom Operativnog tima i prioritetima Partnerstva za otvorenu upravu;\n• izjavu kandidata/kandidatkinje da nije član/članica organa političke partije, javni funkcioner/funkcionerka, rukovodeće lice ili državni službenik/službenica, odnosno namještenik/namještenica;\n• izjavu kandidata/kandidatkinje da prihvata kandidaturu za člana/članiicu Operativnog tima; i\n• kontakt podatke (telefon ili adresu elektronske pošte) nevladine organizacije koja predlaže kandidata/kandidatkinju.\nRok za podnošenje predloga je 8 dana od dana objavljivanja ovog poziva\nPredlaganje kandidata/kandidatkinje za člana/članicu Operativnog tima, vrši se dostavljanjem predloga i potrebne dokumentacije lično, na arhivu Ministarstva javne uprave ili putem pošte na adresu:\nRimski trg, br. 45\nsa napomenom: „kandidat za Operativni tim Partnerstva za otvorenu upravu“\nMinistarstvo će, u roku od tri dana od isteka roka za dostavljanje predloga, na internet stranici www.mju.gov.me objaviti listu kandidata/kandidatkinja koji su predloženi za članove/članice Operativnog tima, u skladu sa ovim pozivom, sa nazivima nevladinih organizacija koje su ih predložile.\nPrijedlog za članove/članice Operativnog tima biće razmatran samo ako je dostavljen blagovremeno i uz svu potrebnu dokumentaciju.\nMinistarstvo će u roku od pet dana od dana objavljivanja liste kandidata, za članove Operativnog tima predložiti kandidate za koje je dostavljeno najviše blagovremenih i potpunih prijedloga nevladinih organizacija u odgovarajućem području djelovanja u skladu sa ovim pozivom i u skladu sa članom 5 Odluke o obrazovanju i sastavu Operativnog tima Partnerstva za otvorenu upravu.\nEventualna pitanja oko postupka predlaganja kandidata za članstvo u Operativnom timu, mogu se dostaviti elektronskim putem, na adresu: marija.jankovic@mju.gov.me\nNacrt akcionog plana


Albanska vlada brzo je reagovala na pojavu KOVIDA-19, međutim otvorile su se mogućnosti izvršnoj vlasti da proširi svoju moć zanemarujući kritike, kontrolišući percepciju javnosti, narušavajući mehanizam međusobne kontrole i korektiv vlasti i zanemarujući propisane demokratske procese.\n9. marta 2020 godine Albanija je registrovala svoja prva dva slučaja Kovida-19; dvoje ljudi koji su se vratili iz Firence. Do 15. juna zvanični podaci Albanije izveštavaju za ukupno 2580 slučajeva, od kojih je 1516 izlečeno, 65 pacijenata je umrlo, a 999 slučajeva se još uvek vodi aktivnim. Ukupno je testirano 23869 lica.\nAlbanska vlada preuzela je niz koraka kako bi se pripremila za krizu, kao što je to prikazano u nekim internimuredbama izdatim od Ministarstva zdravlja i socijalne zaštite, i pored toga što javnost nije bila upoznata sa velikom većinom. Neke od preventivnih mera bile su: smernice za pripremu protiv potencijalnog širenja Kovida-19 (24. januara), formiranje privremenog odbora i radne grupe za sprečavanje širenja Kovida-19 (31. januara), priprema potpuno funkcionalne karantinske službe (26. februara), zaustavljanje izvoza neophodnih medicinskih materijala (8. marta).\nIzmeđu ostalih aktivnosti koje su preduzete u ovom pravcu bile su i namena dodatnih prostorija i resursa za pacijente sa Kovidom-19, zatvaranje škola, ograničavanje javnih okupljanja, ograničavanje slobode kretanja i ograničavanje različitih nesuštinskih preduzeća, kao što su brijačnice i prodavnice odeće. Vlada je 11. marta izdala normativni akt o izmenama i dopunama Zakona o sprečavanju zaraznih bolesti kako bi se omogućilo i vojsci i oružanim snagama da se uključe u sprovođenju tih mera zajedno sa albanskom državnom policijom, pre nego što se proglasi stanje prirodne katastrofe prema ustavnim odredbama. Stanje prirodne katastrofe proglašeno je 24. marta, a Skupština ga je produžila 23. aprila do 23. juna 2020 godine čime se nastavlja primena ograničavanja slobode kretanja, prava na rad i prava na štrajk.\n30. aprila, vlada je počela da popušta deo karantinskih zabrana uspostavljanjem više "zelenih" površina i ograničavanjem slobode kretanja samo vikendom. Restorani i kafići otvoreni su 18. maja i do 1. juna, vlada je otvorila sve kopnene granice, javne plaže i druge biznise; ali zabrana sportskih i kulturnih događanja i dalje se primenjuje na brojniju publiku kao mera predostrožnosti. Između 2. i 14. juna, u Albaniji je došlo do naglog porasta broja obolelih od Kovida-19, zbog čega je premijer izjavio da razmišlja o ponovnom uspostavljanju mere karantina- nisu preduzeti dalji koraci u tom pravcu. Elem, vredno je napomenuti da je u ovom kratkom dvonedeljnom razdoblju Albanija registrovala 426 novih slučajeva Kovidom-19, što je otprilike 27% od ukupnog broja slučajeva.\nUz sve veći broj osoba zaraženih KOVIDOM-19, javno je mišljenje prešlo u korist vladinih mera. Brzi odgovor vlade bio je pozdravljen i od strane Svetske zdravstvene organizacije. Međutim, građani i mala preduzeća ostali su sumnjičavi prema vladinom planu finansijske podrške - od finansiske naknade za radnike koji nisu primili platu do smanjenja poreza za mala preduzeća.\nZbog nepredvidljivosti finansijskog tržišta tokom krize izazvane KOVIDOM-19, banke su ograničile kreditiranje malih preduzeća. Neke su radnje i dalje zatvorene, druge kompanije su bankrotirale i mnogi vlasnici biznisa veruju u to da će oporavak biti spor. Turistički sektor verovatno će pretrpeti najviše štete zbog široko rasprostranjenih ograničenja putovanja, od kojih su mnoga i dalje na snazi.\nPrema Svetskoj banci, albanska ekonomija će se smanjiti za 5-6%, a nezaposlenost se može trajno povećati za 25% ukoliko se kriza nastavi i tokom leta, a do kraja godine i za 45%. Stručnjaci smatraju da bi, ako se uzme u obzir neformalno tržište rada, stopa nezaposlenosti mogla doseći 100.000 do kraja 2020. godine, pogotovo imajući u vidu da je najviše pogođen najneformalniji sektor u Albaniji - turizam.\nSvetska banka predviđa da će i doznake iz inostranstva najverovatnije pasti za oko 20%, a Jugoistočna Europa će biti jedna od najugroženijih regiona. Ovo će učiniti privredni pad u Albaniji još bolnijim.\nTokom karantina, na albanskoj društveno-političkoj sceni odvijali su se mnogi događaji. Prvo je Evropski savet 25. marta odobrio početak pregovora sa Albanijom, ukoliko zemlja ispuni 15 postavljenih uslova, uključujući i sprovođenje izbornih i pravosudnih reformi.\nDrugo, vlada je donela normativne akte o izmenama i dopunama zakonske regulative za sprovođenje mera za ograničavanje KOVIDA-19, zaobilazeći proces donošenja odluka preko Skupštine i smanjivanjem sudskih postupaka samo na hitne slučajeve.\nTreće, sveobuhvatna institucionalna i ustavna kriza odstupila je izvršnoj vlasti nesrazmerno veliku moć, dok su pokušaji albanskog građanskog sektora da ograniče moć vlade bili uzaludni. Premijer je ignorisao otvoreno pismo albanskih građanskih organizacija koje kritikuje izmene Krivičnog zakona kao nerazmerne i kao povredu ljudskog dostojanstva, jer propisuju kaznu za kršenje karantinskih ograničenja sa zatvorskom kaznom do 15 godina.\nČetvrto, nove odredbe o kršenju karantina uključene u Krivični zakonik omogućile su policiji da uhapsi nekoliko civilnih aktivista koji su protestvovali na trgu Skenderbeg. Implementacija odredbi kulminirala je prisilnim uklanjanjem i hapšenjem glumaca i aktivista koji su okupirali zgradu Narodnog pozorišta kako bi sprečili njegovo rušenje, koje se na kraju dogodilo 17. maja. Rušenje je izazvalo mirne proteste tokom celog dana, dok je policija reagovala hapšenjem i premlaćivanjem demonstranata.\nMedijsko izveštavanje tokom pandemije uveliko je favorizovalo vladu, koja je, kako tvrde stručnjaci, monopolizovala „Sadržaj, snimanja i medijski prostor“ tokom pandemije. Kao rezultat toga, "vojna" retorika i pozivi "Da se [zaštite] od medija"koje je propagirao premijer, zajedno sa skučenim prostorom javnih medija, dovelo je do smanjenja transparentnosti i odgovornosti u ovom periodu. Nisu sprovedene suštinske istrage reakcija vlade na krizu i njenih institucionalnih i tehničkih mogućnosti. Odnos prema vladi počeo je postepeno da se menja nakon burne reakcije na mirne proteste izazvane rušenjem Narodnog pozorišta.\nIzmene i dopune Zakona o sprečavanju zaraznih bolesti normativnim aktom i odobravanje izmena i dopuna Krivičnog zakona po ubrzanom parlamentarnom postupku ukazuju na to da je albanska vlada iskoristila uslove pandemije i trenutnu institucionalnu i ustavnu krizu za dalje širenje izvršne vlasti. Normativni akti i ubrzani zakonodavni procesi postali su model za vladu da menja i dopunjuje zakone. U praksi su ove aktivnosti udaljile albanski građanski sektor od procesa donošenja odluka, zaobilazeći proces javnih konsultacija.\nNajverovatnije, povećanje broja novih slučajeva KOVIDA-19 u prve 3 sedmice juna 2020 godine neće izazvati dodatna velika ograničenja u Albaniji iz dva glavna razloga:\nPrvo, albanske zdravstvene vlasti predvidele su neposredan porast broja zaraženih lica, i oni veruju da je izvodljivo rešavanje situacije uz trenutne stope zaraze. Iz tog razloga, Tehnički stručni odbor između ostalog zaključio je 12. juna da neće vraćati karantinske mere ukoliko stope zaraze ostanu na sadašnjem nivou.\nDrugo, zbog sve većeg pritiska na albansku vladu kao rezultat opadanja ekonomije, još jedno potpuno zatvaranje bilo bi krajnje nepopularno i na štetu građana. Takva odluka donela bi sa sobom i mnogo negativnih političkih poena, jer bi bila u suprotnosti sa namerama mnogih drugih zemalja Evropske unije, a albanska vlada nastoji da prati njihov primer,to jest, sprečiti novi karantin po svaku cenu.\n,,Nova normalnost" će neminovno doneti neizvesnost i strah, jer pretnja virusa ostaje u pozadini i ne može se iskoreniti. Osećaj nesigurnosti još je gori jer je vladin fokus tokom pandemije pokazao da je kriza pod kontrolom, umesto da se planiraju značajne reforme za zdravstveni sistem i privredu zemlje. I pored toga što je vlada brzo reagovala na izgradnji medicinske infrastrukture kako bi odgovorila na pandemiju, novi slučajevi sugerišu da su se zarazili u medicinskim ustanovama, ukazujući na to da nije sproveden strog protokol. Pored toga, privredni oporavak zemlje će biti težak. Mere koje je vlada preduzela kako bi odgovorila na ekonomsku krizu bile su oskudne, dok je nedavno zatvaranje proizvodnog pogona od strane zdravstvene inspekcije nakon što se petoro zaposlenih potvrdilo pozitivnim, ukazuju na to da ne postoje suštinske mere za sprečavanje daljih ekonomskih poteškoća.\nVlada mora bolje da komunicira sa javnošću. Javnost mora da se informiše o prirodi zdravstvene zaštite i ekonomskim izazovima koji predstoje da bi joj se moglo verovati i poštovati obavezne preventivne mere. Istovremeno, vlada mora da ojača implementaciju preventivnih protokola, pogotovo u zdravstvenim ustanovama, kako bi se pobrinula da bude spremna u cilju suočavanja sa drugim talasom bez ponovnog uspostavljanja karantinskih odredaba i izgradnje poverenja javnosti kroz veću transparentnost i odgovornost.\n*Alban Dafa je istraživač upravljanja i sigurnosti Instituta za demokratiju i posredovanje sa sjedištem u Tirani (IDM). Njegov rad je fokusiran na albanske institucije bezbednosti i odbrane i reforme upravljanja pridruživanjem EU. Prije nego što se pridružio IDM-u, služio je u albanskim pomorskim snagama kao zapovjednik patrolnog broda, mornar i mlađi hidrograf. Diplomirao je na Pomorskoj akademiji Sjedinjenih Američkih Država i Chevening alumni.\n*Redion Qirjazi je menadzer programa i istraživač u pitanjima sigurnosti. Njegov rad je fokusiran na odbrani, terorizmu, rješavanju sukoba, nasilnom ekstremizmu, integritetu javnog sektora i dobrom upravljanju. Redion diplomirao je na Američke vojne akademije (West Point) i prethodno je 7 godina služio kao oficer u albanskoj vojsci, kao i u borbenu turneju po Afganistanu. Redion je Rotary Peace Fellow i dobitnik Chevening stipendije, preko koje je diplomirao na Sveučilištu Exeter, magistrirao u Primijenjenoj sigurnosnoj strategiji.


ZGROZIO NAVIJAČE Murinjo: Izbacio sam ja Junajted dvaput iz Evrope, nije ovo ništa novo\nNe samo da je Mančester junajted ispao u osmini finala Lige šampiona, već je njegov menadžer Žoze Murinjo šokirao navijače slavnog kluba "šalom" posle poraza od Sevilje sa 1:2, što je bio i ukupan rezultat pomenutog dvomeča engleskog i španskog kluba.\nGovoreći o meču, u kome je ekipa sa Old Traforda prvi put od 2013. doživela poraz na svom terenu u nokaut fazi elitnog nadmetanja, portugalski stručnjak se setio i ranije prošlosti. Prisetio se kako je u osmini finala izbacio Junajted dok je vodio Porto, odnosno kada je to uradio 2013. kao kormilar madridskih "kraljevića".\nMURINJOVA KATASTROFA Sevilja izbacila Junajted iz Lige šampiona, Džeko odveo Romu u četvrtfinale\nSEVILJSKI ŠAMAR Murinjo: Ispali smo, pa šta? To je fudbal, nemamo mi vremena za dramu\nSKANDAL U LIGI ŠAMPIONA Šahtjorov špic bacio Rominog skupljača lopte preko reklame /VIDEO/\n"Sedeo sam na ovom mestu već dvaput: kad sam vodio Porto - Junajted je ispao, a i kad sam vodio Real - Junajted je ispao, tako da ovo nije ništa novo za klub", mrtav-hladan je rekao Murinjo, kao da je na pobedničkoj strani koja ismeva poraženog rivala, a ne kao strateg ekipe koja nije opravala velika očekivanja posle ogromnog ulaganja u pojačanja.\nJaja Ture napustio Olimpijakos posle samo tri meseca\nPOLETELA POSLE ELIMINACIJE JUNAJTEDA Sevilja od autsajdera dobila šamare otrežnjenja\nSevilja iznervirala Junajted cenom karata, Englezi uzvratili\nOTPUŠTEN IZ DVA KLUBA U JEDNOJ SEZONI Montela izbacio Junajted iz Lige šampiona, pa ostao bez posla\nPA TI SLEDEĆI PUT BESNI NA SUDIJU Mislio je da će mu uvrede proći, a onda je naišao na JEZIV odgovor /VIDEO/\nJEZIVI DOKAZI POVODOM SMRTI DAVIDEA ASTORIJA Lekari su znali šta mu je i svejedno POTPISALI papir da može na teren!\nPremijer Rumunije zatražila jedinstvo zbog predsedništva EU\nSastanak izraleskog vojnog vrha i ruskih zvaničnika zbog Sirije\nGrađani četiri opštine na severu Kosova i Metohije protestovali u Kosovskoj Mitrovici


Naslovnica Sjeverni Sandžak Novi Pazar Šetnja po oblacima\nU foajeu novopazarskog Kulturnog centra održana je sinoć modna revija pod nazivom ”Šetnja po oblacima”, u kojoj su učestvovali članovi Cetra za autizam i razvojne smetnje CODE. Inače, njima to nije prva modna revija, u kojoj predstavljaju kreacije modne kreatorke Hane Bihorac Leković.\nŠetnja po oblacima je revija inspirisana nežnom, egzotičnom stranom žene, na kojoj je predstavljeno 40 novih kreacija prepoznatljivog dizajna Hane Bihorac Leković. Ovako bajkovitoj atmosferi u foajeu Kulturnog centra doprineli su mali manekeni iz centra CODE.\n”Ovo nije prva modna revija koja se organizuje na ovakav način. Specifična je po tome što se organizuje u saradnji sa Centorm CODE , na kojoj šetaju naše devojčice iz centra. Revija je bila i prošle godine na šetalištu. Naša dizajnerka Hana Leković Bihorac se tada predstavila sa svojom prvom revijom, a naši manekeni su nekako postali njen zaštitni znak”, izjavila je psiholog i psihoterapeut iz Centra CODE, Azra Crnovršanin.\nOsim prošlogodišnje revije na šetalištu, mali manekeni predstavili su Hanine kreacije i tutinskoj publici, a za Šetnju po oblacima pripreme su trajale mesecima. Za ovu priliku, kažu, čekalo se i na završetak radova u foajeu Kulturnog centra. Za dekoraciju je zaslužna je cvećara Lartisamo, a organizaciju ovakvog događaja podržali su Grad Novi Pazar i Kulturni centar.


BOŠ: Početak prolećnog semestra za XXV generaciju - Beogradska otvorena škola\nBOŠ: Početak prolećnog semestra za XXV generaciju\nU ponedeljak, 5. februara 2018. godine u prostorijama Beogradske otvorene škole zvanično su otvorena predavanja u prolećnom semestru u okviru obrazovnog programa "Studije budućnosti". Modul Budućnost države i društva znanja tradicionalno otvaramo predavanjem profesora Dejana Šoškića sa kojim su studenti imali priliku da razgovaraju o budućnosti socio-ekonomskog razvoja Srbije.\nKrajem januara studenti su pohađali Intenzivni modul Evropa na kojem su saznali nešto više o institucionalnom okviru i načinu donošenja odluka u okviru Evropske unije, ali i o tome gde je Srbija bila i gde se sada nalazi na svom putu ka Evropskoj uniji.\nModul Pogledi ka Evropi u prolećnom semestru započinjemo predavanjem našeg karijernog ambasadora, gospodina Duška Lopandića sa kojim će studenti razgovarati na temu Evropska integracija između nacije i globalizacije.\nMart mesec će i ove godine biti najzanimljiviji za studente jer ih očekuje Zimska škola timskog rada koja će biti realizovana na planini Gučevo. Studenti će u četiri dana zajedno sa profesionalnim timom Beogradske otvorene škole učiti o veštinama i znanjima koja su potrebne za dobro funkcionisanje unutar tima.\nStudente u prolećnom semestru očekuje niz interesantnih predavanja, zanimljivih radionice i iskustva. Takođe, Alumni2Students programom mentorstva se nastavlja kao i program prakse, ali i organizacijom dodatnih slobodnih i izbornih aktivnosti, poput poseta muzejima i drugim kulturnim institucijama, filmski maratoni, pozorišne predstave…


Ivanić: VRS stvorila Republiku Srpsku i obezbijedila njeno postojanje | Republika Srpska\nNaslovna Bosna i Hercegovina Ivanić: VRS stvorila Republiku Srpsku i obezbijedila njeno postojanje\nIvanić: VRS stvorila Republiku Srpsku i obezbijedila njeno postojanje\nČlan Predsjedništva BiH iz Republike Srpske Mladen Ivanić rekao je da Treći pješadijski /Republika Srpska/ puk Oružanih snaga BiH nastavlja tradiciju Vojske Republike Srpske /VRS/, koja je u suštini stvorila Republiku Srpsku i obezbijedila njeno postojanje.\nNakon posjete Trećem pješadijskom /Republika Srpska/ puku povodom obilježavanja Dana Republike Srpske u banjalučkoj kasarni „Kozara“, Ivanić je novinarima izjavio da su pripadnici ovog puka vojnici, podoficiri, oficiri i generali – ljudi koji ponosno uzdignutog čela nastavljaju da baštine tradiciju VRS.\n„Posebno mi je drago što je to bilo na dan kada se u Banjaluci događaju manifestacije obilježavanja 9. januara – dana kada je nastala Republika Srpska“, istakao je Ivanić.\nIvanić smatra da je nedovoljan značaj Spomen-sobe VRS, jer je ovo jedino mjesto na kojem se zajedno nalaze imena više od 22.400 poginulih pripadnika VRS.\n„Ovi ljudi su dali svoje živote da bi nastala, postojala i funkcionisala Republika Srpska, da bi imali institucije jer nas institucije brane“, poručio je Ivanić.\nOn je istakao da je ovom posjetom želio da pokaže da i vojnici i oficiri Trećeg pješadijskog /Republika Srpska/ puka imaju pravo da obilježavaju 9. januar – Dan Republike Srpske.\nNa pitanje da li definitivno Treći pješadijski /Republika Srpska/ puk sutra neće biti na defileu povodom obilježavanja Dana Republike Srpske, Ivanić kaže da je sve što je imao reći o toj temi već rekao, zbog čega današnji i sutrašnji dan ne bi time opterećivao, osim ako ne bude prisiljen.\nIvanić je dodao da će sutra prisustvovati svečanoj akademiji povodom obilježavanja Dana Republike Srpske, kao što je bio svih ovih godina.\nZamjenik ministra odbrane BiH Boris Jerinić izrazio je zahvalnost Ivaniću na posjeti Trećem pješadijskom /Republika Srpska/ puku s ciljem obilježavanja Dana Republike Srpske.\nJerinić je čestitao Dan Republike Srpske svim pripadnicima ovog puka i svim Srbima u Oružanim snagama BiH, ističući da pripadnici Trećeg puka njeguju i baštine tradiciju VRS koja je zaslužna za rođendan Republike Srpske i njeno postojanje.


Sportske.net - Bravo Srbijo, sada najvažnija utakmica kvalifikacija!\nBravo Srbijo, sada najvažnija utakmica kvalifikacija!\nPosle Azera bi sve moglo da bude mnogo jasnije!\nPriznaćete, većina nije verovala da Srbija može da igra ovako. Ono što smo videli u drugom poluvremenu su verovatno najboljih pola sata u ovoj deceniji, možda i veku, ako uzmemo u obzir kvalitet protivnika. I to što nas je Holanđanin na kraju častio, pa, znate šta, mnogo puta smo bili na pogrešnoj strani štapa, pa kukumavke nisu pomogle.\nDakle, Srbija ima četiri boda i to je sjajno, ali ostaje ista priča kao i pred duel sa Ronaldom i njegovim nacionalnim timom. Ozbiljne ekipe ne moraju da pobede Portugal, ali Azerbejdžan moraju.\nSvakako da je poraz Republike Irske od Luksemburga neočekivan, ali potvrđuje našu tezu da su Irci prosečan tim. Srbija je sada u sjajnom situaciji, kada pogledate raspored, ako dobijemo Azerbejdžan, jasno je da ćemo cementirati deobu prvog mesta sa Portugalcima.\nTo je više nego što smo smeli i da pomislimo, ali i ogromna obaveza, ne zbog porasta apetita navijača, na to PIksi i igrači ne treba da obraćaju pažnju, već zbog njih samih.\nAko dobijemo Azere u Baku, a Portugal savlada prema očekivanju Luksemburžane, bićemo veoma blizu baraža, ali i imati šansu da šokiramo velikog favorita grupe.\nNakon ovih martovskih iskušenja, sledi pauza do sledeće sezone, pola godine, pa nastavak i odluka. Dočekaćemo Luksemburg i gostovati u Dablinu, do tada Republika Irska otpada jer će morati da pre nas gostuje u Lisabonu. Zatim gostovanje Luksemburgu i dočekujemo Azere, to su timovi od kojih smo bolji, mada, i timovi protiv kojih umemo da se sapletemo. Nije nerealno da oba tima osvoje sve bodove do kraja i onda u Lisabonu reše ko ide direktno ko će morati da traži šansu u baražu. Samo to je daleko, kako rekosmo, za nas je ključ utakmica u Azerbejdžanu, ako pobedimo, mi već možemo da vidimo drugo mesto.\nNije ovo nikakvo loženje, već realna analiza u odnosu na ono što smo videli. I Dragan Stojković to veoma dobro zna, jer je odmah nakon meča sa Portugalom bio jasan, ne smemo da, iako ćemo biti oslabljeni bez trojice igrača dozvolimo neka ranija razočaranja, da primimo neki glup gol na Olimpijskom Stadionu u Bakuu i jurimo rezultat. Nema Milenkovića, moguće da se vraćamo na 4-4-2, sa novim rekorderom Mitrovićem, i verovatno Vlahovićem. Nije da nećemo biti umorni, ali u ovakvim situacijama, posle sjajnog drugog poluvremena i dobrog starta, euforija vas diže, taćnije dobra atmosfera i adrenalin će svakako biti velika injekcija samopouzdanja.\nTo nam je bilo potrebno na startu kvalifikacija, dobili smo, četiri boda su sjajna uvertira.\nPripremili smo vam, kao i obično kad Srbija igra specijal, možete da podržite naše, pa da se i radujemo, ali i da probate da napravite scenario koji će biti profitabilan na kladionici.\nČekajući dobre vesti sa Kavkaza...


Berlin počinje da daje vakcine deci od 5 do 11 godina\nTanjug 12. decembra 2021. 16:43\nBERLIN – Deca od 5 do 11 godina će moći da počnu da primaju vakcine sledeće nedelje u Berlinu, saopštili su danas zdravstveni zvaničnici, čime će se ta prestonica priključiti ostalim nemačkim pokrajinama u zakazivanju termina za vakcinaciju mlađe dece.\nDeca u toj starosnoj grupi će moći da dobiju prvu dozu vakcine Fajzer/Bionteh u vakcinacionim centrima u Berlinu, koji će biti u školama, lekarskim ordinacijama i Nacionalnom muzeju istorije, preneo je AP.\nNemačko nezavisno vakcinaciono savetodavno telo saopštilo je u četvrtak da preporučuje vakcinacije za decu od 5 do 11 godina, koja imaju pridružene bolesti ili su u bliskom kontaktu sa ljudima osetljivog zdravlja.\nDeca u ovoj starosnoj grupi bi trebalo da prime dve doze Fajzera/Bionteha u razmaku od tri do šest nedelja, naveli su eksperti.\nVodeći vladini zvaničnici su nakon toga „pogurali“ opciju da vakcine budu dostupne za mlađu decu u celoj zemlji.\n„Za mnogu decu uzrasta od 5 do 11 godina i njihove porodice, ovo je veliko olakšsanje“, rekla je buduća ministarka za porodična pitanja Ane Špigl za „Funke“.\nU ostalim nemačkim pokrajinama, među kojima su Severna Rajna-Vestfalija, Hamburg i Bavarija, takođe će narednih dana biti moguća vakcinacija dece od 5 do 11 godina.\nAtina: Vojska pomaze u uklanjanju vozila na obilaznici\nAustrijanac Folker Tirk postao podsekretar UN\nSZO: Prosle nedelje najveci broj zarazenih sirom sveta\nPorodična svađa na Siciliji završena krvavo – petoro…


Pretvaranje poreskog duga u vlasnički udio u preduzeću | Palelive.com\nPočetna Novosti Aktuelnosti Pretvaranje poreskog duga u vlasnički udio u preduzeću\nPALE – Nacrtom zakona o načinu izmirenja poreskog duga predviđeno je izmirenje duga konverzijom ili pretvaranjem poreskog duga u vlasnički udio u privrednom društvu, rekao je Srni pomoćnik ministra finansija Republike Srpske Jovo Radukić.\nRadukić je na Palama, pred početak javne rasprave o Nacrtu zakona, istakao da su ovim zakonom predviđena dva posebna načina izmirenja duga, od kojih je jedan odgađanje plaćanja poreskih obaveza jednokratno do godinu dana i u mjesečnim anuitetima na 60 mjeseci.\n“Drugi način je izmirenje poreskog duga konverzijom, čime se želi trenutno popraviti finansijski položaj preduzeća kako bi ono moglo da izmiri sve svoje obaveze”, rekao je Radukić.\nOn je istakao da su mnoga preduzeća u Republici Srpskoj pogođena psljedicama svjetske ekonomske krize došla u stanje nelikvidnosti i da je ovo jedna od mjera iz Ekonomske politike, a na kontinuiran zahtjev Sindikata i poslodavaca, kako bi se pomoglo preduzećima da prežive pad privrednih aktivnosti.\n“Nije cilj Vlade Republike Srpske da ulazi u vlasništvo preduzeća, nego je to posljedica za sva ona preduzeća za koja Vlada procijeni da imaju tržišnu i komercijalnu šansu”, rekao je Radukić.\nOn je dodao da će Vlada, nakon zahtjeva koji podnosi privredno društvo, donijeti odluku da li tom preduzeću prestaju poreske obaveze i da Vlada praktično indirektno ulazi u vlasnički udio u tom preduzeću u nekom stepenu, zavisno od iznosa i vrijednosti kapitala.\nPomoćnik ministra finansija Republike Srpske podsjetio je da je Vlada u martu ponudila Narodnoj skupštini Nacrt zakona o posebnom načinu izmirenja poreskog duga i da je parlament usvojio taj akt.\nRadukić je napomenuo da bi se prijedlog zakona, nakon javnih rasprava, u julu mogao naći u parlamentarnopj proceduri.\nJavne rasprave o Nacrtu zakona o načinu izmirenja poreskog duga, koje organizuje Ministarstvo finansija Republike Srpske, biće održane i u Trebinju, Doboju, Bijeljini, Prijedoru i Banjaluci.\nIzmirenje poreskog duga\nPrethodni članak“Višegradska staza” od 7. do 9. juna\nNaredni članakVažno prepoznavanje poteškoća


Bez zajedničkog odgovora, budućnost EU upitna\nBez zajedničkog odgovora, budućnost EU upitna\nAutor: Glas Javnosti 10.04.2020. u 23:30\nPortugalski premijer Antonio Košta izjavio je danas da pokušaj Holandije da blokira ekonomsku podršku u borbi protiv korona virusa dovodi u pitanje budućnost Evropske unije.\n"Ako u ovim uslovima nije moguće da Evropa osigura zajednički odgovor na ovaj izazov, to je znak za veliku zabrinutost onima koji veruju u Evropu", rekao je Košta u intervjuu za portugalsku agenciju lusa.\nOn je zapitao da li "neko zeli da bude izostavljen iz EU ili evrozone".\n"Naravno, mislim na Holandiju. Postoji najmanje jedna zemlja u Evrozoni koja ne želi da shvati zajednička valuta implicira i zajedničke napore", dodao je on, prenosi Rojters.\nMinistri finansija EU nakon tri dana pregovora postigli su u četvrtak dogovor o sveobuhvatnom ekonomskom odgovoru na krizu COVID-19.\nZemlje članice Evrozone nisu ni ovoga puta uspele da postignu dogovor oko zajedničkog zaduživanja, odnosno tzv "evrobveznica", na kojima su insistirale Italija , Španija i Francuska, a čemu se čvrsto protive Holandija i Nemačka.\nFrancuskaEUItalijaŠpanijaHolandija Evrozonaevropska budućnost


Kacin: Pregovori sa Srbijom krajem godine | SEEbiz.eu\nObjavljeno: 14.11.2013 / 20:27\nBEOGRAD - Izvestilac Evropskog parlamenta za Srbiju Jelko Kacin izjavio je danas da je EP "ubedio EK da mora uraditi svoj deo posla, kako bi sve bilo spremno za međuvladinu konferenciju pre kraja ove godine."\n"Znači da je 2013. ta godina. Može to biti i u januaru 2014. godine. Ali Komisija je svoje uradila, EP je svoje uradio, a u mom izveštaju jasno stoji da istrajemo na tome da je Srbija zaslužila da međuvladina konferencija bude održana još ove godine, tamo negde oko 20. decembra", rekao je Kacin Tanjugu.\nOn je ocenio da "ako Srbija ne napravi neku veliku grešku", prva međuvladina konferencija, kojom bi formalno bili započeti pregovori naše zemlje o pristupanju EU, trebalo bi da bude održana u ovoj godini, jer su "svi uslovi ispunjeni".\nEvropski izvestilac je ukazao da "opasnost koja još lebdi u vazduhu" predstavljaju ponovljeni lokalni izbori na Kosovu 17. novembra i drugi krug izbora 1.decembra.\n"Uporno ponavljam, kosovsko društvo je pluralno i tamo nema jednopartijskog sistema, dok Beograd uporno istrajava na priči da samo jedna opcija odgovara Srbima na Kosovu. To nije na nivou vrednosti EU i to nije korak u pravom smeru", kazao je Kacin.\nTagovi: Jelko Kacin, Evropski parlament, Evropska unija, pregovori s EU


Ambasada SAD u Prištini: Amerika podržava zahtev Kosova za članstvo u SE - Kosovo Online\nAmbasada SAD u Prištini: Amerika podržava zahtev Kosova za članstvo u SE\n16. Maj 2022. • 16:52\nPortparol američke ambasade na Kosovu Erik Brasil rekao je da Sjedinjene Američke Države ostaju posvećene podršci Kosovu u Savetu Evrope, ali da je za odluku o članstvu potrebna saglasnost država članica SE, prenosi Telegrafi.\n„Sjedinjene Države ostaju posvećene podršci Kosovu jer ono zauzima mesto koje mu pripada kao suverena i nezavisna država pored svojih suseda u evropskim i evroatlantskim institucijama, uključujući i članstvo Kosova u Savetu Evrope. Odluka da se pridruži ovim programima i organizacijama zahteva saglasnost i odobrenje ovih institucija i njihovih država članica, a ne samo Sjedinjenih Američkih Država“, rekao je Brasil.\nMinistarka spoljnih poslova i dijaspore Donika Gervala je prošle nedelje podnela prijavu Kosova za članstvo u Savetu Evrope. Procenjuje se da će glavna korist od eventualnog članstva Kosova u Savetu Evrope biti za građane jer će imati pristup Evropskom sudu za ljudska prava.\nZamenik premijera Besnik Bisljimi je na poslednjoj sednici Vlade rekao da je zahtev Kosova za članstvo u SE podnet u punoj koordinaciji sa prijateljima i partnerima Kosova.\nKosovo Savet Evrope članstvo Besnik Bisljimi Sjedinjene Američke Države\nZamenik premijera Kosova Besnik Bisljimi izjavio je da je prijava za članstvo u Savet Evrope važan korak kao i da je usaglašena sa "prijateljima Kosova", prenosi Gazeta ekspres.\nBisljimi: Sastanak sa Zaracinom topao i veoma koristan\nKosovo zvanično podnelo zahtev za članstvo u SE\nRaste broj aktivnih slučajeva na Kosovu, Ministarstvo apeluje na građane da se vakcinišu\nHovenijer sa Saureom i članovima "Grupe jedinstva"\nĐukanović: Nikada niko nije odlučivao u moje ime kada ću ući u politiku i kada ću se povući


Komunikacije -- Data și ora publicării: 06.07.2021 19:03:32\nTELESTE-REŠENJE-MARSEJ / Alstom izabrao rešenje kompanije Teleste za automatizovani metro u Marseju\nTurku, Finska (MEDIA EXPRES) / 6. jul 2021. / Teleste će obezbediti rešenje za kompaniju Alstom, za mrežu metroa u Marseju u Francuskoj, koje je naručio Aix Marseille Provence Metropole, AMP.\nTelesteove isporuke će uključivati TFT displeje u vozilima, kao i sisteme za informisanje putnika, razglas, CCTV i bežične funkcije voz-zemlja za 38 metro-vozova bez vozača, sa 4 vagona, uz opciju za dodatnih 5 vozila. Realizacija projekta počeće tokom 2021. godine, a prvi vozovi će početi da saobraćaju 2024. godine.\n- Uvođenje automatizovanih usluga u metro mrežu povećaće fleksibilnost i efikasnost u radu, istovremeno postavljajući visoke zahteve za tehnologiju vozova, posebno kada je reč o prenosu audio, video sadržaja i informacija za putnike sa voza na zemlju u realnom vremenu. Naši sistemi u vozilima dobro su opremljeni da odgovore na izazove omogućavajući pouzdanu vezu u realnom vremenu između vozova koji se kreću i zemaljskog sistema, ojačani neprimetnom integracijom, takođe sa sistemima nezavisnih proizvođača. Drago nam je što je Alstom odabrao naše rešenje za svoj projekat i radujemo se što ćemo pružiti bezbedno i nesmetano putovanje putnicima Metro Marseille – komentarisao je Jarkko Vehkala, šef poslovne linije proizvođača železničkih vozila u kompaniji Teleste.\nTelesteovo rešenje u vozilima dizajnirano je za besprekornu podršku potpuno automatizovanih operacija metroa bez vozača, koje će se koristiti u marsejskom metrou do kraja 2026. To znači da će vozovi tada biti kontrolisani bez ikakvog osoblja u vozilima, iz kontrolnog sistema operatora, a biće postavljen pouzdan interfejs između novog i starog sistema.\nTelesteovo rešenje ispunjava zahteve neprimetnom kombinacijom sistema u vozilu, kao što su razglas, CCTV i dostavljanje informacija za putnike sa naprednim sistemom prenosa voz-zemlja. Ovo omogućava operatoru da na daljinu upravlja operacijama u vozilu, na primer, pružajući 24-satni pristup prikazima kamera uživo iz metro vagona kako bi osigurao sigurnost i bezbednost putnika tokom putovanja.\nOmogućeno je i automatsko i ručno prenošenje video snimaka, dijagnostika sistema, kao i automatsko ažuriranje i kontrola verzija softvera voza. Sa interfejsima za nezavisne sisteme, rešenje takođe omogućava nesmetan rad ugrađenih funkcionalnosti kao deo većih transportnih ekosistema.


Postignuti značajni rezultati u pravcu članstva Crne Gore u NATO i EU | EUME\nNaslovnica Info Press info Postignuti značajni rezultati u pravcu članstva Crne Gore u NATO i EU\nPostignuti značajni rezultati u pravcu članstva Crne Gore u NATO i EU\nMinistarstvo vanjskih poslova i evropskih integracija završilo je danas redovne ambasadorske konsultacije, održane 30. i 31. jula u Podgorici.\nU okviru ovogodišnjih konsultacija govorili su predsjednik države Filip Vujanović, predsjednik Parlamenta Ranko Krivokapić, predsjednik Vlade Milo Đukanović, potpredsjednik Vlade i ministar vanjskih poslova i evropskih integracija Igor Lukšić, ministar ekonomije Vladimir Kavarić, ministar održivog razvoja i turizma Branimir Gvozdenović, ministar poljoprivrede i ruralnog razvoja Petar Ivanović.\nUčesnici su ocijenili da su postignuti značajni rezultati u pravcu ostvarivanja spoljnopolitičkih prioriteta, članstva Crne Gore u NATO i EU, te istakli da je neophodno istim tempom nastaviti i u nastupajućem periodu.\nOcijenjeno je, takođe, da Crna Gora u kontinuitetu razvija dobre bilateralne odnose sa susjedima, članicama EU i NATO i brojnim drugim zemljama, a jedan od zaključaka je da saradnju treba kontinuirano snažiti sa posebnim akcentom na afirmaciji razvojnih projekata i jačanju evropske perspektive kao preduslova daljeg razvoja Crne Gore i cijelog regiona.\nUčesnici su zaključili da u nastupajućem periodu dodatnu pažnju treba usmjeriti ka unaprjeđenju ekonomskih veza sa inostranstvom i daljem jačanju privredne saradnje u čemu veoma značajnu ulogu ima i ekonomska diplomatija.\nU fokusu ovogodišnjih konsultacija bio je proces evroatlanske integracije, a učesnici su razgovarali i o temama iz oblasti integracije u Evropsku uniju. Na toj liniji bilo je riječi o reformskim procesima kao sastavnom dijelu oba integraciona puta, te rezultatima ostvarenim u intenziviranim i fokusiranim razgovorima sa Sjevernoatlantskim savezom kao i pregovaračkom procesu sa EU. Učesnici su ocijenili da ostvareni napredak daje puno razloga za optimizam, ali i obavezu da se istim, pozitivnim trendom, nastave procesi integracije.\nAfirmaciji Crne Gore na međunarodnom planu, kako je ocijenjeno tokom dvodnevnih ambasadorskih razgovora, doprinosi i veoma aktivno učešće u brojnim forumima na multilateralnom planu, kao i intenzivna saradnja sa drugim državama i međunarodnim organizacijama kroz veliki broj relevantnih regionalnih i multilateralnih inicijativa.\nOvogodišnje konsultacije bile su prilika da najviši državni zvaničnici, rukovodeći tim Ministarstva vanjskih poslova i evropskih integracija i šefovi diplomatsko konzularnih predstavništava međusobno razmijene mišljenja, analiziraju rezultate iz prethodnog perioda te razgovaraju o budućim aktivnostima u cilju unaprjeđenja rada diplomatasko-konzularnih predstavništava i realizacije postavljenih spoljnopolitičkih prioriteta, kao i promocije i zaštite interesa Crne Gore na međunarodnom planu.


Ivanić: Da bar političke odnose vratimo u normalu... | Novosti.rs\nIvanić: Da bar političke odnose vratimo u normalu...\n04. 12. 2017. u 19:20\nMladen Ivanić smatra da je predstojeća poseta tročlanog Predsedništva Beogradu važna, pre svega zato da bi se smanjile političke tenzije, ali i kao prilika da se reši makar deo praktičnih pitanja između Srbije i BiH\nSrpski član Predsedništva BiH Mladen Ivanić smatra da je predstojeća poseta tročlanog Predsedništva Beogradu važna, pre svega zato da bi se smanjile političke tenzije, ali i kao prilika da se reši makar deo praktičnih pitanja između Srbije i BiH.\nIvanić se, međutim, plaši da će to teško biti postignuto, s obzirom da su, kako navodi u razgovoru za Tanjug, odnosi unutar Bosne i Hercegovine loši, zbog čega već dugo nema usaglašavanja mnogih pitanja u Predsedništvu, pa tako ni u vezi s posetom Beogradu, čak ni i o tome koje su teme te posete.\n"Plašim se da ćemo u mnogim stvarima imati različite stavove, a za to krivac nije Srbija, već BiH", kaže Ivanić za Tanjug i predviđa da će razgovori biti opterećeni nepostojanjem unutrašnje saglasnosti, ne samo u vezi sa pitanjima koja se tiču odnosa sa Beogradom, već mnogim pitanjima koja godinama stoje nerešena.\n"Kao što su Mostar, različita viđenja Bošnjaka i Hrvata u odnosu na Izborni zakon BiH, stalne tenzije na relaciji Banjaluka-Sarajevo. Samim tim, i kada je riječ o posjeti Beogradu, nema jedinstvenog stava u nastupu", navodi Ivanić.\nRazgovor sam po sebi jeste značajan, tvrdi i nabraja da bi među važnim pitanjima trebalo da bude ono granici između Srbije i BiH, ali i o ekonomskim odnosima, posebno o gradnji autoputa Beograd - Sarajevo.\nPročitajte još: Vrh BiH 6. i 7. decembra u poseti Srbiji\nObjašnjava da se kod pitanja granice pokazalo da za rešenjem postoji potreba, posebno na prostoru opštine Rudo, i to za otvoren, iskren razgovor koji, prema njegovom shvatanju, može da ima obostranu korist, jer u toj razmeni "niko ne treba da dobije više".\n"U pitanju je prostor Republike Srpske gđe živi srpski narod. Postoji interes da se nađe obostrano prihvatlivo rješenje. Kada bi bilo dobre volje, to bi moglo da bude riješeno", kaže Ivanić.\nNa opasku da je predsednik Srbije najavio da očekuje da će pitanje granice između Srbije i BiH biti rešeno do kraja godine, Ivanić kaže da se pribojava da to neće biti moguće, jer, tvrdi, bošnjački član Predsedništva za to nije spreman.\n"U medijima, pa i političkom ambijentu među Bošnjacima, pitanje granice se pretvara u pitanje da će neko nekog prevariti. Da će Srbija, kao, nešto uzeti, a ništa neće dati. Niko neće da čuje stav da je razmjena moguća samo ako kvadratni metar bude dat za kvadratni metar. I da to podrazumijeva saglasnost obe strane. Oni koji prave negativan ambijent štete BiH, jer bi valjda interes BiH trebalo da bude da jednom za svagda utvrdi granicu sa Srbijom. Time bi prestali bilo kakvi razlozi za neke sukobe u budućnosti", uveren je Ivanić.\nPročitajte još: Johanes Han: Status kandidata nije besplatan\n"Ali svakako ne treba odustati od dogovora, na njemu treba insistirati. Nadam se da će se jednog dana pojaviti bošnjački lider koji je spreman na taj dogovor. Jer takva vrsta dogovora jeste preduslov stabilnosti na prostoru cijelog Balkana", smatra Ivanić.\nUpitan mogu li se očekivati i neki novi konkretni dogovori vezani za privrednu saradnju, izgradnju autoputa Beograd- Sarajevo koji je podržala Turska, potpisivanje Sporazuma o saradnji između Saveta ministara BiH i Vlade Republike Srbije u procesu pristupanja EU, Ivanić odgovara da nažalost i pitanje autoputa prate duboke podele unutar BiH.\n"Nema saglasnosti oko trase ni unutar FBiH, ali ni unutar Republike Srpske. Dok se to pitanje ne riješi, ne očekujem konkretnije aktivnosti na tom planu. Plašim se da smo trenutno, kad je riječ o konkretnim dogovorima, na prilično udaljenim pozicijama", navodi.\nKaže, međutm, da je privredna saradnja dobra, a pogotovo da imamo mesta za proširenje saradnje kad je reč o zajedničkoj turističkoj ponudi.\n"BiH rezultate te saradnje oseti možda i više od Srbije. Očekujemo da će ukidanje viza kineskim turistima donijeti pozitivne rezultate i Srbiji i BiH, ali se nadam da ćemo pojačati saradnju i u drugim oblastima, te da će političari u tom smislu umjesto smetnje, biti od pomoći privrednicima", poručuje.\nNa pitanje na čemu će on lično insistirati, najpre kaže da bi voleo da je optimista, ali i da je činjenica da "trenutno imamo najvidljivije ispoljavanje duboke krize unutar BiH", te da bez obzira što je pesimista nastaviće da insistira da pitanje granice bude rešeno, kao i da bude rešeno pitanje potraživanja potopljenih opština.\nPročitajte još: Dnevni avaz: Han sutra dolazi u BiH u "inspekciju"\n"Jako je značajno da se omogući Srbiji da bez problema može da koristi hidroelektrane u Zvorniku i Bajinoj Bašti, a istovremeno treba staviti tačku na pitanje prava opština iz Republike Srpske, odnosno BiH za nadoknadu za potopljeno zemljište", smatra Ivanić i konstatuje da bi to bile vrlo praktične i korisne stvari.\nIvanić, inače, konstatuje da poseta Beogradu dolazi u specifičnom trenutku zbog zategnutih odnosa koji su usledili nakon izjava bošnjačkog člana Predsedništva Bakira Izetbegovića u vezi sa eventualnim priznanjem Kosova, zbog čega je,kaže, uveren da je sada najvažnije da politički odnosi budu vraćeni u normalu.\nA upitan kako ocenjuje atmosferu u Hrvatskoj, BiH i Srbiji posle presuda Haškog tribunala, naročito načina na koji je komentarisana presuda čelnicima tzv. Herceg-Bosne i da li će o tome biti reči na sastanku u Beogradu, Ivanić kaže da je atmosfera posle presuda i unutar BiH, ali i regiona jako loša, te konstatuje da je evidentno da Haški tribunal nije doprinio pomirenju, već je usledilo vraćanje u prošlost, pojačavanje emocija i dizanje tenzija.\n"S obzirom na to da se tokom mandata ispostavilo da se Haški tribunal više bavio politikom umjesto pravom, dobro je da završava mandat Tribunala", konstatuje Ivanić i podseća da je Tribunal, pre presude Ratku Mladiću, Srbima izrekao pet doživotnih kazni i ukupno 758 godina zatvora, Hrvatima 166 godina, a Bošnjacima svega 41,5 godina.\nKad se, kaže, na ove stotine godina koje su dobili Srbi doda podatak da je Haški sud ukupno za sve zločine nad Srbima do sada izrekao svega 50 godina zatvora - to o ovom sudu dovoljno govori.\nPosebno ga je, dodaje, iznenadila retorika u regionu, naročito od čelnika Hrvatske nakon presude u "slučaju Prlić", kojom se Srbi čine odgovornim za sve.\n"Radi se o pokušaju da se kompletna odgovornost prebaci na Srbe, iako je to apsolutna neistina i potpuno bespotrebno", tvrdi Ivanić , te ponavlja da odo susreta u Beogradu očekuje pre svega da se strasti smire i veruje da je najvažnija stvar da politički odnosi budu vraćeni u normalu.\nZbog cega ne koristi se primer demokratizacije kao sto uradili su u Hrvackoj. U BiH, Crnoj Gori, Makedoniji kaou novoj ne priznatoj drzavi KiM i Srbiji, sve tako je brutalno za razliku od Hrvatske demokratizacija je realizovana, toliko elegantno.


Da li "Južni tok" USTAJE IZ MRTVIH i zašto je to SRBIJI VAŽNO? | Web-Tribune.com\nHome / TEMA DANA / Da li „Južni tok“ USTAJE IZ MRTVIH i zašto je to SRBIJI VAŽNO?\nNekoliko medija oživelo je temu izgradnje gasovoda „Južni tok“, tri godine nakon zamrzavanja ovog projekta 2014, a teme se dohvatio i ministar spoljnih poslova Mađarske.\nKompanija „Gasprom“, kojoj pripada projekat „Južni tok“, zasada nije dala nikakvu zvaničnu izjavu po tom pitanju, a Ministarstvo energetike Rusije je ranije saopštilo da ne planira povratak na ovaj projekat, piše „Ruska reč“.\nMeđutim, eksperti sa kojima se konsultovala „Ruska reč“ smatraju da je obnavljanje projekta ipak moguće, iako takav potez deluje apsurdno.\nOtkud ponovo o „Južnom toku“?\nMađarski mediji su početkom juna saopštili da Moskva, Budimpešta i Beograd vode diskretne pregovore o obnavljanju izgradnje „Južnog toka“.\nAustrijski list „Der Standard“ je 13. juna saopštio da OMV, najveća naftno-gasna kompanija u Centralnoj Evropi, i „Gasprom“ razmatraju mogućnost obnavljanja rada na ovom projektu. Najviše koristi od tog poteza imala bi austrijska kompanija OMV, kao i sama Austrija, koja bi u tom slučaju postala najveće gasno čvorište u Evropi, kaže se u publikaciji.\nPored toga, 9. juna je bugarski list „Kapital“ saopštio pozivajući se na neimenovane funkcionere da vlada Bugarske pregovara sa ruskim „Gaspromom“ o varijantama isporuke gasa Južnoj Evropi. Između ostalih je razmatrana i varijanta ogranka „Turskog toka“ ili gasovoda preko Bugarske. Tako bi Bugarska zadržala ulogu tranzitne zemlje, navodi ovaj list.\nKako je „Blic“ saznao, o projektu „Južni tok“ bilo je reči i na sastanku Organizacije za crnomorsku ekonomsku saradnju, održanom krajem maja u Istanbulu. Predstavnik Srbije na tom sastanku, ministar spoljnih poslova Ivica Dačić rekao je tada za naš list da je za Srbiju ovaj sastanak „bitan zbog projekata koji su mogućnost za razvoj regiona“.\n– Tu spadaju razni koridori, a pre svega gasni koridor – rekao je tada Dačić za „Blic“.\nProjekat „Južni tok“ težak je 15,5 milijardi evra, a planirano je da se njime u Evropu dostavlja 67 milijardi kubnih metara gasa godišnje.\nOperater projekta je bila „Gaspromova“ ćerka-firma „Saut Strim Transport B.V.“ Glavna trasa gasovoda ukupnog kapaciteta 63 milijarde kubnih metara godišnje trebalo je da prođe kroz Bugarsku, Srbiju, Mađarsku, Sloveniju i Italiju.\nMeđutim, u decembru 2014. godine Rusija je odustala od izgradnje zbog kolebljivog stava Bugarske, posle čega je „Gasprom“ otkupio udeo kompanija „Eni“, „EdF“ i „Vinteršel“ u ovom projektu.\nKakve su šanse da se oživi „Južni tok“?\nDanas se „Gasprom“ bavi realizacijom alternativnih projekata u evropskom pravcu, a među njima su najveći „Severni tok 2“ (55 milijardi kubnih metara godišnje) i „Turski tok“, dve linije sa po 15,75 milijardi kubnih metara.\n– „Gasprom“ ima već dovoljno varijanti projekta cevovoda u južnom pravcu – istakao je u komentaru za „Rusku reč“ Aleksandar Sopko, analitičar Energetskog centra poslovne škole „Skolkovo“.\n– Može se pretpostaviti da je obnavljanje „Južnog toka“ zaista vezano za drugu liniju „Turskog toka“ kojom će gas krenuti u Jugoistočnu Evropu. U tom slučaju je malo verovatno da Bugarska ponovo učestvuje u projektu, s obzirom da je on zbog nje i zamrznut – kaže analitičar.\nKada je reč o Evropskoj uniji, jedina moguća tranzitna zemlja pored Bugarske je Grčka, odakle će gasovod biti sproveden kroz Makedoniju, Srbiju, Mađarsku i najzad stići u Austriju. Takva, po Sopkovom mišljenju, može biti trasa „tursko-južnog“ toka.\nEvropi je potreban gas\n„Turski tok“ i „Severni tok 2“ su dosta skupi projekti, ali nije isključen ni povratak na „Južni tok“, smatra Sergej Koroljov, analitičar finansijske kompanije „Alor Broker“, jedne od 10 najprestižnijih ruskih brokerskih kompanija.\n– Evropi je veoma potreban gasovod koji bi bio alternativa ukrajinskom, a „Gasprom“ može to da obezbedi.\nSmetnja su samo političke nesuglasice koje su privremene, i zato postoje šanse da bilo koji od tri pomenuta projekta bude uspešno realizovan – rekao je.\nKriza u Kataru šansa za Rusiju\nMogućnost obnavljanja pregovora vezanih za „Južni tok“ treba sagledavati u kontekstu opšte geopolitičke situacije na Bliskom istoku, smatra Oleg Bogdanov, glavni analitičar kompanije „Teletreid Grup“.\nNije isključeno da je Moskva posle blokade Katara odlučila da aktivira sve moguće varijante energetske saradnje sa evropskim zemljama, jer kada postoji više varijanti, kao što su „Severni tok 2“, „Turski tok“ i „Južni tok“, ima i više mogućnosti za manevar i cenkanje, naročito ako se uzme u obzir krajnje tvrd stav Kijeva po pitanju tranzita gasa – smatra Bogdanov.\nKatar, kao najveći svetski izvoznik gasa, nalazi se pod blokadaom zalivskih zemalja, što je šansa Rusije da se dodatno prošiti na evropsko tržište.\nTags gasovod Južni tok Srbija\nPrevious AMERI SPREMNI DA NAPADNU SIRIJU: Brodovi i avioni u borbenoj gotovosti, čeka se znak..\nNext Zbog velikih vrućina vrebaju sunčanica i toplotni udar: Evo kako da prepoznate simptome na vreme i spasite se od jakog sunca


Nacionalna služba za zapošljavanje - Najnovije - Obuke na zahtev poslodavca \nObuke na zahtev poslodavca\nKruševac | Vest, datum objave: 30. октобар 2019.\nPrivredno društvo „Planet bike CO“, čije je sedište u Beogradu, ima svoj ogranak u Kruševcu, gde već 12 godina uspešno posluje i zapošljava veći broj radnika sa područja kruševačke filijale NSZ. Kompanija se bavi proizvodnjom bicikala i invalidskih kolica.\nOve godine zbog nemogućnosti pronalaženja adekvatnog kadra, kompanija nam se obratila sa zahtevom za obuku za izradu točkova za bicikle i montažu bicikala za 5 lica.\n„Sve je teže doći do kvalitetnih i motivisanih radnika, tako da u poslednjih nekoliko godina imamo povećanu potrebu poslodavaca za ovim programom. Nadamo se da će poslodavac da potvrdi da su izabrani odgovarajući kandidati i da će ova lica ostati u radnom odnosu“, izjavio je direktor Filijale Kruševac NSZ Predrag Marković.\nPo navodima šefa proizvodnje Svetislava Golubovića, radnici su počeli sa radom početkom avgusta, tako da su jedan deo obuke već završili. Trenutno rade montažu točkova za bicikle, što čini osnovni i najvažniji deo obuke, jer svi problemi koji se ovde pojave ako se adekvatno ne savladaju kasnije će se reflektovati na ceo proizvod.\nKompanija trenutno u Kruševcu zapošljava oko 50 radnika, ali s obzirom da je u planu proširenje proizvodnje, izgradnja nove hale i dve nove proizvodne linije, kao neophodnost se pojavila potreba za obučavanjem novih kadrova. „Nama su potrebni ljudi koji mogu da isprate trend širenja, jer se mi bavimo izvozom i ove godine smo izvezli oko 50.000 bicikala. Potrebni su nam ljudi koji mogu da iznesu dinamičnu proizvodnju, koja se naročito povećava u sezoni, jer je biciklizam u usponu“, zaključio je Golubović.\nKompanija „Planet bike CO“ sa Filijalom Kruševac ima dugogodišnju saradnju, koja je započeta 2007. godine, kada se preko takozvanog regionalnog programa zaposlilo 28 lica. Kasnije je korišćen program stručne prakse, a ove godine obuka na zahtev poslodavca za 5 uglavnom mlađih lica. Miloš Đurić, jedan od kandidata na obuci, po struci tehničar finalne obrade drveta, bio je duže vreme na evidenciji nezaposlenih pre nego što su ga pozvali da se uključi u obuku. „Prihvatio sam obuku i evo zadovoljan sam i radnim vremenom i platom, a očekujem i stalno zaposlenje“, kaže Miloš.


Slučaj "Dženan Memić": Ljubo i Bekrija Seferović oslobođeni - Interview.ba\nSlučaj “Dženan Memić”: Ljubo i Bekrija Seferović oslobođeni\nKantonalni sud u Sarajevu izrekao je presudu kojom su Ljubo i Bekrija Seferović, optuženi da su skrivili, odnosno prikrili saobraćajnu nesreću u kojoj je stradao Dženan Memić oslobođeni optužbi.\nVrhovni sud tada je naložio da se ponovo obavi vještačenje saobraćajne struke, jer su vještaci Tužilaštva i odbrane u prvostepenom postupku došli do potpuno različitih rezultata.\nSud je angažovao Centar za vještačenje “Zenit” iz Banje Luke, u čijem nalazu je navedeno da Dženan Memić smrtonosne povrede nije mogao zadobiti u saobraćajnoj nesreći.\nTužilaštvo KS ovaj nalaz je pokušalo osporiti, jer je već na sljedećem ročištu tužilac Sead Kreštalica naveo da su zaprimili nalaz vještaka iz Novog Sada Ištvana Bodola, koji je identičan nalazu “Zenita” , samo sa drugačijim zaključkom.\nSud je odbio da razmatra taj nalaz, budući da nije imao potpis i pečat, a javnosti je ostalo nejasno po čijem nalogu je Bodolo radio vještačenje, te izlazio na lice mjesta i imao uvid u spis, ako nije naveden kao član tima “Zenita”.\nVještak medicinske struke Vlado Marković na posljednjem ročištu je iznio nalaz u kojem se navodi da je Dženan Memić zadobio povrede nanesene tupim predmetom.\nPodsjećamo, Dženan je smrtonosne povrede zadobio 8. februara 2016. godine kada je šetao Velikom alejom na Ilidži sa tadašnjom djevojkom Alisom Mutap. Preminuo je sedam dana kasnije u KCUS-u.\nTužilaštvo tvrdi da je Dženana i Alisu udario automobil, dok porodica stradalog mladića od početka tvrdi da je ubijen. Alisa Mutap je, navodno, zadobila amneziju, te se ne sjeća šta se dešavalo kritične noći.


Atlantski savet Srbije uz podršku ambasade SAD u Beogradu, ove godine organizuje prvu “Letnju školu atlantskih integracija” u Srbiji. Škola će biti održana u Kovačici, od 3. do 7. jula i namenjena je mladim, društveno aktivnim ljudima, studentima i članovima omladina političkih partija.\nCilj ovog projekta je da mladima približi aktuelni process evroatlantskih integracija kroz koji Srbija trenutno prolazi ali i da predoči sve benefite i izazove sa kojima su se suočavale druge države na tim putu. Tokom trajanja škole planirane su posete državnim institucijama i muzejima, a učesnicima će se u Kovačici obratiti i predstavnici brojnih diplomatsko-konzularnih misija, članovi Evropskog parlamenta kao i istaknuti stručnjaci iz regiona.\nKandidati koji budu odabrani za učešće na ovogodišnjem projektu, biće detaljno upućeni u program predstojeće škole i blagovremeno obavešteni o svim neophodnim detaljima.\nTroškovi organizovanog prevoza od Beograda do Kovačice i nazad, kao i smeštaja na bazi punog pansiona pokriveni su od strane organizatora.\nRadni jezik je srpski, a tokom predavanja na engleskom, biće obezbeđen simultani prevod.\nSve aktivnosti, osim poseta institucijama, biće realizovane u turističkom naselju “Relax” (http://www.relax-kovacica.com)


RTS :: Vučić i Žofre o izveštaju i evrointegracijama\nPolitika Vučić i Žofre o izveštaju i evrointegracijama\nutorak, 26. okt 2021, 12:15 -> 12:48\nVučić i Žofre o izveštaju i evrointegracijama\nAleksandar Vučić je iskazao zadovoljstvo činjenicom da je Izveštaj Evropske komisije objektivan, te da je kroz analizu relevantnih aspekata prikazao napredak Srbije u svim oblastima, kao i one segmente na kojima je potrebno dodatno raditi.\nPosebno je naglasio da za Srbiju punopravno članstvo u Evropskoj uniji ostaje jedan od spoljnopolitičkih prioriteta i izrazio uverenje da će i ovaj Izveštaj umnogome predstavljati dodatni podstrek za nastavak reformi, posebno u oblasti vladavine prava i zelene agende.\nSagovornici su se saglasili da je u tom procesu podrška Evropske unije i njenih institucija od ogromnog značaja, imajući u vidu da je Srbija iskreno posvećena svojoj evropskoj perspektivi.\nŽofre je na sastanku ponovio da izveštaj predstavlja iskrenu i činjenicu ocenu napora Srbije u evrointegracijama i da daje smernice za dalje neophodne akcije.\nPrema njegovim rečima, Izveštaj konstatuje obnovljenu posvećenost Srbije postizanju rezultata u agendi reformi koje se odnose na EU, koja se odražava u povećanom broju inicijativa Vlade da ispuni kriterijume Evropske unije u prethodnom periodu.\nDodao je te inicijative imaju potencijal da se pretoče u opipljiv napredak kada budu bile sprovedene, te je kao primer naveo privođenje ustavne reforme kraju u skladu sa preporukama Venecijanske komisije i sprovođenje izborne reforme u skladu sa preporukama OEBS-ove Kancelarije za demokratske institucije i ljudska prava i merama definisanim u međustranačkom dijalogu.\nŽofre je potvrdio Vučiću punu podršku EU naporima Srbije u reformama, dodavši da se raduje nastavku saradnje na rešavanju otvorenih i nerešenih pitanja s obzirom na to da će EU nastaviti pomno da prati stanje u vladavini prava u Srbiji, koja je ključna za dalji napredak na putu evrointegracija.\nKako se navodi, Vučić i Žofre su razgovarali i o unapređenju saradnje, regionalnim pitanjima, ekonomskim odnosima i infrastrukturnim projektima.\nSelaković razgovarao sa Ađijusom i Bramercom o saradnji\nImenovan novi komandant kosovskih bezbednosnih snaga\n5° C 4° C 3° C 3° C 5° C -9° C